CELEX: 42008X1230(01)
Language: mt
Date: 2008-12-30 00:00:00
Title: Regolament Nru. 97 tal-Kummissjoni Ekonomika għall-Ewropa tan-Nazzjonijiet Uniti (UN/ECE) — Dispożizzjonijiet uniformi dwar l-approvazzjoni ta’ sistemi ta’ allarm għall-vetturi (VAS) u ta’ vetturi bil-mutur fir-rigward tas-sistemi ta’ allarm tagħhom (AS)

30.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 351/1
               
             
      It-testi oriġinali biss tal-UN/ECE għandhom effett legali skont il-liġi pubblika internazzjonali. L-istatus u d-dħul fis-seħħ ta’ dan ir-Regolament għandhom jiġu vverifikati fl-aħħar verżjoni tad-dokument ta’ status tal-UN/ECE, TRANS/WP.29/343, disponibbli fuq: http://www.unece.org/trans/main/wp29/wp29wgs/wp29gen/wp29fdocstts.html.
      Regolament Nru. 97 tal-Kummissjoni Ekonomika għall-Ewropa tan-Nazzjonijiet Uniti (UN/ECE) — Dispożizzjonijiet uniformi dwar l-approvazzjoni ta’ sistemi ta’ allarm għall-vetturi (VAS) u ta’ vetturi bil-mutur fir-rigward tas-sistemi ta’ allarm tagħhom (AS)
      Reviżjoni 1 — Emenda 1
      
         Li tinkorpora t-test validu kollu sa:
      
      Suppliment 5 għall-01 sensiela ta’ emendi — Data tad-dħul fis-seħħ: 18 ta’ Ġunju 2007
      KONTENUT
      REGOLAMENT
      
                  1.
               
               Ambitu tal-applikazzjoni
               
            PARTI I —   Approvazzjoni ta’ sistemi ta’ allarm għall-vetturi
      
                  2.
               
               Definizzjonijiet
               
            
                  3.
               
               Applikazzjoni għall-approvazzjoni ta’ VAS
               
            
                  4.
               
               Approvazzjoni
               
            
                  5.
               
               Speċifikazzjonijiet ġenerali
               
            
                  6.
               
               Speċifikazzjonijiet partikolari
               
            
                  7.
               
               Parametri tat-tħaddim u kundizzjonijiet tat-test
               
            
                  8.
               
               Struzzjonijiet
               
            
                  9.
               
               Modifika tat-tip ta’ VAS u estensjoni tal-approvazzjoni
               
            
                  10.
               
               Konformità tal-produzzjoni
               
            
                  11.
               
               Penali għan-nuqqas ta’ konformità tal-produzzjoni
               
            
                  12.
               
               Twaqqif tal-produzzjoni b’mod definittiv
               
            
                  13.
               
               Ismijiet u indirizzi tas-Servizzi Tekniċi responsabbli biex iwettqu t-testijiet tal-approvazzjoni, u tad-Dipartimenti Amministrattivi
               
            PARTI II —   Approvazzjoni ta’ vettura fir-rigward tas-sistema ta’ allarm tagħha
      
                  14.
               
               Definizzjonijiet
               
            
                  15.
               
               Applikazzjoni għall-approvazzjoni
               
            
                  16.
               
               Approvazzjoni
               
            
                  17.
               
               Speċifikazzjonijiet ġenerali
               
            
                  18.
               
               Speċifikazzjonijiet partikolari
               
            
                  19.
               
               Kundizzjonijiet tat-test
               
            
                  20.
               
               Struzzjonijiet
               
            
                  21.
               
               Modifika tat-tip ta’ vettura u estensjoni tal-approvazzjoni
               
            
                  22.
               
               Konformità tal-produzzjoni
               
            
                  23.
               
               Penali għan-nuqqas ta’ konformità tal-produzzjoni
               
            
                  24.
               
               Twaqqif tal-produzzjoni b’mod definittiv
               
            
                  25.
               
               Ismijiet u indirizzi tas-Servizzi Tekniċi responsabbli biex iwettqu t-testijiet tal-approvazzjoni, u tad-Dipartimenti Amministrattivi
               
            PARTI III —   Approvazzjoni tal-immobilizzaturi u l-approvazzjoni ta’ vetturi fir-rigward tal-immobilizzatur tagħha
      
                  26.
               
               Definizzjonijiet
               
            
                  27.
               
               Applikazzjoni għall-approvazzjoni ta’ immobilizzatur
               
            
                  28.
               
               Applikazzjoni għall-approvazzjoni ta’ vettura
               
            
                  29.
               
               Approvazzjoni ta’ immobilizzatur
               
            
                  30.
               
               Approvazzjoni ta’ vettura
               
            
                  31.
               
               Speċifikazzjonijiet ġenerali
               
            
                  32.
               
               Speċifikazzjonijiet partikolari
               
            
                  33.
               
               Parametri tat-tħaddim u kundizzjonijiet tat-test
               
            
                  34.
               
               Struzzjonijiet
               
            
                  35.
               
               Modifiki tat-tip ta’ immobilizzatur jew tat-tip ta’ vettura u estensjoni tal-approvazzjoni
               
            
                  36.
               
               Konformità tal-produzzjoni
               
            
                  37.
               
               Penali għan-nuqqas ta’ konformità tal-produzzjoni
               
            
                  38.
               
               Twaqqif tal-produzzjoni b’mod definittiv
               
            
                  39.
               
               Dispożizzjonijiet tranżizzjonali
               
            
                  40.
               
               Ismijiet u indirizzi tas-Servizzi Tekniċi responsabbli biex iwettqu t-testijiet tal-approvazzjoni, u tad-Dipartimenti Amministrattivi
               
            ANNESSI
      
                  Anness I-
               
               Komunikazzjoni dwar l-approvazzjoni jew l-estensjoni jew ir-rifjut jew l-irtirar tal-approvazzjoni jew it-twaqqif definittiv tal-produzzjoni ta’ tip ta’ sistema ta’ allarm għall-vetturi (VAS) skont il-Parti I tar-Regolament Nru. 97
               
            
                  Anness II-
               
               Komunikazzjoni dwar l-approvazzjoni jew l-estensjoni jew ir-rifjut jew l-irtirar tal-approvazzjoni jew it-twaqqif definittiv tal-produzzjoni ta’ tip ta’ vettura fir-rigward tas-sistema ta’ allarm tagħha skont il-Parti II tar-Regolament Nru. 97
               
            
                  Anness III-
               
               Komunikazzjoni dwar l-approvazzjoni jew l-estensjoni jew ir-rifjut jew l-irtirar tal-approvazzjoni jew it-twaqqif definittiv tal-produzzjoni ta’ tip ta’ immobilizzatur skont il-Parti III tar-Regolament Nru. 97
               
            
                  Anness IV-
               
               Komunikazzjoni dwar l-approvazzjoni jew l-estensjoni jew ir-rifjut jew l-irtirar tal-approvazzjoni jew it-twaqqif definittiv tal-produzzjoni ta’ tip ta’ vettura fir-rigward tal-immobilizzatur tagħha skont il-Parti III tar-Regolament Nru. 97
               
            
                  Anness V-
               
               Arranġamenti tal-marki tal-approvazzjoni
               
            
                  Anness VI-
               
               Mudell taċ-ċertifikat tal-konformità
               
            
                  Anness VII-
               
               Mudell taċ-ċertifikat tal-installazzjoni
               
            
                  Anness VIII-
               
               Test tas-sistemi għall-protezzjoni tal-kompartiment tal-passiġġier
               
            
                  Anness IX-
               
               Il-kompatibilità elettromanjetika
               
            
                  Anness X-
               
               Speċifikazzjonijiet għall-iswiċċijiet mekkaniċi biċ-ċavetta
               
            1.   AMBITU TAL-APPLIKAZZJONI
      Dan ir-Regolament japplika għal:
      1.1.   PARTI 1: Sistemi ta’ allarm għall-vetturi (VAS) li huma intenzjonati li jitwaħħlu b’mod permanenti fuq vetturi ta’ kategorija M1 u dawk ta’ kategorija N1 b’piż massimu ta’ mhux iktar minn 2 tunnellati (*).
      1.2.   PARTI II: Vetturi ta’ kategorija M1, u dawk ta’ kategorija N1 b’piż massimu ta’ mhux aktar minn 2 tunnellati, fir-rigward tas-sistema(i) ta’ allarm tagħhom (AS) (*).
      1.3.   PARTI III: Immobilizzaturi u vetturi tal-kategorija M1 u vetturi ta’ kategorija N1 b’piż massimu ta’ mhux aktar minn tunnellati fir-rigward tal-immobilizzaturi (*).
      1.4.   It-twaħħil tal-apparat speċifikat taħt il-Parti II u III fuq vetturi li mhumiex ta’ kategorija M1, jew N1 b’piż massimu li jaqbeż 2 tunnellati, huwa volontarju, iżda kwalunkwe apparat bħal dan li jitwaħħal irid jikkonforma mad-dispożizzjonijiet kollha rilevanti ta’ dan ir-Regolament. Il-vetturi approvati skont id-dispożizzjonijiet tal-Parti III jew IV tar-Regolament Nru. 116 huma kkunsidrati konformi mal-Parti II u III, rispettivament, ta’ dan ir-Regolament.
      PARTI I
      APPROVAZZJONI TA’ SISTEMI TA’ ALLARM GĦALL-VETTURI
      2.   DEFINIZZJONIJIET
      Għall-iskop tal-Parti I ta’ dan ir-Regolament,
      2.1.   “Sistema ta’ allarm għall-vetturi” (VAS) tfisser sistema maħsuba biex tiġi installata fuq tip(i) ta’ vettura(i), imfassla biex tindika dħul mhux awtorizzat fi jew interferenza mal-vettura; dawn is-sistemi jistgħu jipprovdu protezzjoni addizzjonali kontra l-użu mhux awtorizzat tal-vettura;
      2.2.   “Senser” ifisser apparat li jħoss bidla li tista’ tkun ikkawżata minn dħul mhux awtorizzat fi jew interferenza mal-vettura;
      2.3.   “Apparat ta’ twissija” jfisser apparat li jindika li kien hemm dħul mhux awtorizzat jew interferenza;
      2.4.   “Apparat ta’ kontroll” ifisser l-apparat meħtieġ għall-issettjar, it-tifi jew l-ittestjar ta’ VAS u biex tintbagħat kundizzjoni ta’ allarm lill-apparat ta’ twissija;
      2.5.   “Issettjata” tfisser l-istat ta’ VAS li fih kundizzjoni ta’ allarm tista’ tiġi trasmessa lill-apparat ta’ twissija;
      2.6.   “Mitfija” tfisser l-istat ta’ VAS li fih kundizzjoni ta’ allarm ma tistax tiġi trasmessa lill-apparat ta’ twissija;
      2.7.   “Ċavetta” tfisser kwalunkwe strument iddisinjat u mibni sabiex jipprovdi metodu li bih titħaddem sistema ta’ għeluq li tkun imfassla u mibnija sabiex titħaddem biss minn dak l-istrument;
      2.8.   “Tip ta’ sistema ta’ allarm għall-vetturi” tfisser sistemi li ma jvarjawx b’mod sinifikanti f’aspetti importanti bħal:
      
                  (a)
               
               
                  l-isem kummerċjali jew il-marka tal-manifattur,
               
            
                  (b)
               
               
                  it-tip ta’ senser,
               
            
                  (ċ)
               
               
                  it-tip ta’ apparat ta’ twissija,
               
            
                  (d)
               
               
                  it-tip ta’ apparat ta’ kontroll;
               
            2.9.   “Approvazzjoni ta’ sistema ta’ allarm għall-vetturi” tfisser l-approvazzjoni ta’ tip ta’ VAS fir-rigward tar-rekwiżiti stipulati fil-paragrafi 5., 6., u 7. hawn isfel;
      2.10.   “Immobilizzatur” ifisser apparat li huwa maħsub biex jimpedixxi lill-vettura milli tinstaq bil-magna tagħha stess;
      2.11.   “Allarm ta’ paniku” jfisser apparat li jippermetti li persuna tuża allarm, installat fuq il-vettura, biex titlob għajnuna f’emerġenza.
      3.   APPLIKAZZJONI GĦALL-APPROVAZZJONI TA’ VAS
      3.1.   L-applikazzjoni għall-approvazzjoni ta’ VAS għandha tiġi sottomessa mill-manifattur tal-VAS jew mir-rappreżentant akkreditat tiegħu.
      3.2.   L-applikazzjoni għal kull tip ta’ VAS għandha tkun akkumpanjata minn:
      3.2.1.   Dokumentazzjoni fi tliet kopji li tagħti deskrizzjoni tal-karatteristiċi tekniċi tal-VAS u l-metodu tal-installazzjoni tagħha;
      3.2.2.   Tliet kampjuni tat-tip ta’ VAS bil-komponenti tiegħu kollha. Kull wieħed mill-komponenti ewlenin irid ikun immarkat b’mod ċar u indelibbli bl-isem kummerċjali jew il-marka tal-applikant u d-desinjazzjoni tat-tip ta’ dak il-komponent;
      3.2.3.   Vettura(i) mgħammra bil-VAS li t-tip tagħha jrid jiġi approvat, magħżula(in) mill-applikant bi ftehim mas-Servizz Tekniku responsabbli għat-twettiq tat-testijiet tal-approvazzjoni;
      3.2.4.   Struzzjonijiet fi tliet kopji skont il-paragrafu 8. hawn isfel.
      4.   APPROVAZZJONI
      4.1.   Jekk il-VAS sottomessa għall-approvazzjoni skont dan ir-Regolament tissodisfa r-rekwiżiti tal-paragrafi 5., 6. u 7. hawn isfel, għandha tingħata l-approvazzjoni ta’ dak it-tip ta’ VAS.
      4.2.   Għandu jiġi assenjat numru tal-approvazzjoni għal kull tip approvat. L-ewwel żewġ figuri tiegħu (attwalment 01 għas-serje tal-emendi 01) għandhom jindikaw is-serje tal-emendi li tinkorpora l-iżjed emendi tekniċi riċenti importanti għar-Regolament fiż-żmien tal-ħruġ tal-approvazzjoni. L-istess Parti Kontraenti ma tistax tassenja l-istess numru lil tip ta’ VAS ieħor.
      4.3.   L-avviż tal-approvazzjoni jew tal-estensjoni jew tar-rifjut tal-approvazzjoni ta’ tip ta’ VAS skont dan ir-Regolament għandu jiġi kkomunikat lill-Partijiet Kontraenti għall-Ftehim li jkunu qegħdin japplikaw dan ir-Regolament, permezz ta’ formola li tkun konformi mal-mudell fl-Anness I għal dan ir-Regolament.
      4.4.   Mal-komponent(i) prinċipali tal-VAS konformi mat-tip ta’ VAS approvat skont dan ir-Regolament, għandha titwaħħal, b’mod ċar u f’post faċilment aċċessibbli li jkun speċifikat fil-formola tal-approvazzjoni, marka ta’ approvazzjoni internazzjonali li tikkonsisti minn:
      4.4.1.   Ċirku madwar l-ittra “E” segwit min-numru li jidentifika l-pajjiż li jkun ta l-approvazzjoni (1);
      4.4.2.   In-numru ta’ dan ir-Regolament, segwit mill-ittra “R”, simbolu “A” jew “I” jew “AI” li jindika jekk is-sistema hijiex sistema ta’ allarm għall-vetturi jew immobilizzatur jew kombinazzjoni tat-tnejn, daxx u n-numru tal-approvazzjoni qrib iċ-ċirku preskritt fil-paragrafu 4.4.1.
      4.4.3.   Il-marka tal-approvazzjoni trid tkun tidher b’mod ċar u ma titħassarx.
      4.4.4.   Anness V għal dan ir-Regolament jagħti eżempji ta’ arranġamenti għall-marki tal-approvazzjoni.
      4.5.   Bħala alternattiva għall-marka tal-approvazzjoni deskritta fil-paragrafu 4.4. hawn fuq, għandu jinħareġ ċertifikat tal-konformità għal kull VAS offruta għall-bejgħ.
      Meta manifattur ta’ VAS iforni VAS approvata mhux immarkata lil manifattur ta’ vettura, sabiex titwaħħal minn dak il-manifattur bħala tagħmir oriġinali għal mudell ta’ vettura jew għal firxa ta’ mudelli ta’ vettura, il-manifattur tal-VAS għandu jforni numru ta’ kopji taċ-ċertifikat tal-konformità lill-manifattur tal-vettura, li huwa suffiċjenti biex dak il-manifattur jikseb l-approvazzjoni tal-vettura għall-Parti II ta’ dan ir-Regolament.
      Jekk il-VAS tkun magħmula minn komponenti separati, il-komponent(i) prinċipali tagħha għandu(hom) (jkollu)jkollhom marka ta’ referenza u ċ-ċertifikat tal-konformità għandu jipprovdi lista ta’ dawn il-marki ta’ referenza.
      Mudell taċ-ċertifikat tal-konformità huwa mogħti fl-Anness VI għal dan ir-Regolament.
      5.   SPEĊIFIKAZZJONIJIET ĠENERALI
      5.1.   F’każ ta’ dħul mhux awtorizzat fi jew interferenza ma’ vettura, VAS għandha tipprovdi sinjal ta’ twissija.
      Is-sinjal ta’ twissija għandu jkun akustiku u barra minn hekk jista’ jinkludi apparat ta’ twissija viżwali, jew ikun allarm bir-radju jew kwalunkwe kombinazzjoni ta’ dawn.
      5.2.   Il-VASs għandhom ikunu ddisinjati, mibnija u installati b’mod li meta l-vettura tkun mgħammra bihom, din tibqa’ tikkonforma mar-rekwiżiti tekniċi rilevanti, speċjalment fir-rigward tal-kompatibilità elettromanjetika (EMC).
      5.3.   Jekk il-VAS tkun tinkludi l-possibbiltà ta’ trasmissjoni bir-radju, eż. għall-issettjar jew tifi tal-allarm jew għat-trażmissjoni tal-allarm, hija għandha tikkonforma mal-Istandards rilevanti tal-ETSI (2), eż. EN 300 220-1 V1.3.1. (2000-09), EN 300 220-2 V1.3.1. (2000-09), EN 300 220-3 V1.1.1. (2000-09) u EN 301 489-3 V1.2.1. (2000-08) (fosthom kwalunkwe rekwiżiti rakkomandati). Il-frekwenza u l-enerġija massima rradjata tat-trasmissjonijiet tar-radju għall-issettjar u t-tifi tas-sistema tal-allarm iridu jikkonformaw mal-CEPT/ERC (3) Rakkomandazzjoni 70-03 (17 ta’ Frar 2000) dwar l-użu ta’ apparat ta’ medda qasira (4).
      5.4.   L-installazzjoni ta’ VAS fuq vettura mgħandhiex tkun tista’ tinfluwenza l-prestazzjoni tal-vettura (meta ma tkunx issettjata), jew it-tħaddim mingħajr periklu tagħha.
      5.5.   Il-VAS u l-komponenti tagħha m’ għandhomx jiġu attivati b’mod involontarju, speċjalment meta l-magna tkun qiegħda taħdem.
      5.6.   Il-waqfien tal-VAS, jew il-qtugħ fil-provvista tal-elettriku tagħha m’għandhomx jaffettwaw it-tħaddim mingħajr periklu tal-vettura.
      5.7.   Il-VAS, il-komponenti tagħha u l-partijiet ikkontrollati minnhom għandhom ikunu ddisinjati, mibnija u installati b’tali mod li jnaqqsu r-riskju li xi ħadd jagħmilhom inoperabbli jew li jeqridhom malajr u mingħajr ma jiġbed l-attenzjoni, eż. bl-użu ta’ għodod, tagħmir jew fabbrikazzjonijiet irħas u li jinħbew malajr, faċilment disponibbli għall-pubbliku ġenerali.
      5.8.   Il-mezz tal-issettjar u t-tifi tal-VAS għandu jkun iddisinjat b’mod li ma jinvalidax ir-rekwiżiti tar-Regolament Nru. 18. Huma permessi konnessjonijiet tal-elettriku mal-komponenti koperti minn dan ir-Regolament.
      5.9.   Is-sistema għandha tkun irranġata b’mod li l-ixxortjar ta’ xi ċirkwit tas-sinjal ta’ twissija ma jirrendi inoperattiv l-ebda aspett tas-sistema ta’ allarm, ħlief iċ-ċirkwit li jkun ixxortjat.
      5.10.   Il-VAS tista’ tinkludi immobilizzatur li għandu jikkonforma mar-rekwiżiti tal-Parti III ta’ dan ir-Regolament.
      6.   SPEĊIFIKAZZJONIJIET PARTIKOLARI
      6.1.   Medda ta’ protezzjoni
      6.1.1.   Rekwiżiti speċifiċi
      Il-VAS għandha mill-anqas tirrileva u tissenjala l-ftuħ ta’ kwalunkwe bieba tal-vettura, tal-bonit tal-magna u tal-kompartiment tal-bagalji. Il-qtugħ jew it-tifi ta’ sorsi tad-dawl, eż. id-dawl fil-kompartiment tal-passiġġieri, m’għandux idgħajjef l-operazzjoni ta’ kontroll.
      Sensers effiċjenti oħra għall-informazzjoni/wiri, eż.:
      
                  (a)
               
               
                  ta’ dħul mhux awtorizzat fil-vettura, eż. kontroll tal-kompartiment tal-passiġġieri, kontroll tal-ħġieġ tat-tieqa, ksur ta’ kwalunkwe parti bil-ħġieġ, jew
               
            
                  (b)
               
               
                  ta’ attentat ta’ serq tal-vettura, eż. senser tal-inklinazzjoni
               
            huma permessi, wara li jitqiesu l-miżuri biex jiġi evitat kwalunkwe tismigħ bla bżonn tal-allarm (= allarm falz, ara l-paragrafu 6.1.2. hawn isfel).
      Billi dawn is-sensers addizzjonali jiġġeneraw sinjal ta’ allarm anki wara li jkun seħħ dħul mhux awtorizzat (eż. bil-ksur ta’ parti magħluqa bil-ħġieġ) jew b’influwenzi esterni (eż. ir-riħ), is-sinjal tal-allarm, attivat minn wieħed mis-sensers imsemmija hawn fuq, m’għandux jiġi attivat iżjed minn 10 darbiet fl-istess perjodu ta’ attivazzjoni tal-VAS.
      F’dan il-każ, il-perjodu tal-attivazzjoni għandu jiġi limitat bit-tifi awtorizzat tas- sistema b’riżultat ta’ azzjoni tal-utent tal-vettura.
      Xi tipi ta’ sensers addizzjonali, eż. kontroll tal-kompartiment tal-passiġġieri (ultrasoniċi, infra-ħomor) jew senser tal-inklinazzjoni, eċċ., jistgħu jiġu diżattivati apposta. F’dan il-każ, għandha tittieħed azzjoni intenzjonali separata kull darba qabel ma tiġi ssettjata l-VAS. M’għandux ikun possibbli jintfew is-sensers waqt li s-sistema ta’ allarm tkun issettjata.
      6.1.2.   Sigurtà kontra allarm falz.
      6.1.2.1.   B’miżuri adegwati, eż.:
      
                  (a)
               
               
                  id-diżinn mekkaniku u d-diżinn taċ-ċirkwit elettriku skont kundizzjonijiet speċifiċi għall-vetturi bil-mutur,
               
            
                  (b)
               
               
                  l-għażla u l-applikazzjoni ta’ prinċipji ta’ tħaddim u ta’ kontroll għas-sistema ta’ allarm u l-komponenti tagħha,
               
            għandu jiġi assigurat li l-VAS, kemm meta tkun issettjata kif ukoll meta ma tkunx issettjata, ma tkunx tista’ tikkaġuna t-tismigħ għalxejn tas-sinjal tal-allarm, f’każ ta’:
      
                  (a)
               
               
                  impatt fuq il-vettura: test speċifikat fil-paragrafu 7.2.13.;
               
            
                  (b)
               
               
                  kompatibilità elettromanjetika: testijiet speċifikati fil-paragrafu 7.2.12.;
               
            
                  (ċ)
               
               
                  tnaqqis fil-vultaġġ tal-batterija bi ħruġ kontinwu tal-elettriku: test speċifikat fil-paragrafu 7.2.14.;
               
            
                  (d)
               
               
                  allarm falz tal-kontroll tal-kompartiment tal-passiġġieri: test speċifikat fil-paragrafu 7.2.15.
               
            6.1.2.2.   Jekk l-applikant għall-approvazzjoni jkun jista’ juri, eż. b’informazzjoni teknika, li s-sigurtà kontra allarm falz hija assigurata b’mod sodisfaċenti, is-Servizz Tekniku responsabbli għat-twettiq tat-testijiet tal-approvazzjoni jista’ ma jkollux bżonn xi wħud mit-testijiet imsemmija hawn fuq.
      6.2.   Allarm akustiku
      6.2.1.   Ġenerali
      Is-sinjal ta’ twissija jrid ikun jinstema’ b’mod ċar u jintgħaraf u għandu jkun differenti b’mod sinifikanti minn sinjali akustiċi oħra li jintużaw fit-traffiku tat-toroq.
      Minbarra l-istrument ta’ twissija akustika tal-apparat oriġinali, jista’ jitwaħħal ukoll strument ta’ twissija akustika separat fil-parti tal-vettura li tkun ikkontrollata mill-VAS, fejn dan irid jkun protett kontra l-aċċess faċli u malajr mill-persuni.
      Jekk jintuża strument ta’ twissija akustika separat skont il-paragrafu 6.2.3.1. hawn isfel, l-istrument ta’ twissija akustika standard tal-apparat oriġinali jista’ jiġi attivat ukoll mill-VAS, bil-kundizzjoni li kwalunkwe tbagħbis mal-istrument ta’ twissija akustika standard (ġeneralment aċċessibbli iżjed faċilment) ma jaffettwax it-tħaddim tal-istrument ta’ twissija akustika addizzjonali.
      6.2.2.   Tul tas-sinjal akustiku
      Minimu:25 s
      Massimu:30 s.
      Is-sinjal akustiku jista’ jerġa’ jinstema’ biss wara l-interferenza li jmiss mal-vettura, jiġifieri wara l-perjodu ta’ ħin imsemmi hawn fuq.
      (Restrizzjonijiet:ara l-paragrafi 6.1.1. u 6.1.2. hawn fuq).
      It-tifi tas-sistema tal-allarm jaqta’ immedjatament is-sinjal.
      6.2.3.   Speċifikazzjonijiet fir-rigward tas-sinjal akustiku.
      6.2.3.1.   Apparat li jipproduċi sinjal b’ton kostanti (spettru ta’ frekwenza kostanti), eż. ħornijiet: akustiċi, eċċ., dejta skont ir-Regolament Nru. 28, Parti I.
      Sinjal intermittenti (mixgħul/mitfi):
      Trigger frequency … (2 ± 1) Hz
      Ħin mixgħul = ħin mitfi ± 10 fil-mija
      6.2.3.2.   Apparat li jipproduċi sinjal akustiku b’modulazzjoni tal-frekwenza:
      akustiku, eċċ., dejta skont ir-Regolament Nru. 28, Parti I iżda passaġġ ugwali ta’ medda ta’ frekwenzi sinifikanti fil-medda hawn fuq imsemmija (1 800 sa 3 550 Hz) fiż-żewġ direzzjonijiet.
      Frekwenza tal-passaġġ … (2 ± 1) Hz
      6.2.3.3.   Livell tal-ħoss
      Is-sors tal-ħoss għandu jkun:
      
                  (a)
               
               
                  jew apparat ta’ twissija akustika approvat skont ir-Regolament Nru. 28, Parti I
               
            
                  (b)
               
               
                  jew strument li jissodisfa r-rekwiżiti tar-Regolament Nru. 28, Parti I, paragrafi 6.1. u 6.2.
               
            Madankollu, fil-każ ta’ sors tal-ħoss differenti mill-istrument ta’ twissija akustika tal-apparat oriġinali, il-livell minimu tal-ħoss jista’ jitnaqqas għal 100 dB(A), imkejjel bil-kundizzjonijiet tar-Regolament Nru. 28, Parti I.
      6.3.   Allarm viżwali — jekk ikun imwaħħal
      6.3.1.   Ġenerali
      F’każ ta’ dħul mhux awtorizzat fi jew interferenza mal-vettura, l-apparat għandu jattiva sinjal viżwali kif speċifikat fil-paragrafi 6.3.2. u 6.3.3. hawn isfel.
      6.3.2.   Tul tas-sinjal viżwali
      Is-sinjal viżwali għandu jdum bejn 25 s u 5 min wara li jiġi attivat l-allarm.
      It-tifi tas-sistema tal-allarm iwaqqaf immedjatament is-sinjal.
      6.3.3.   Tip ta’ sinjal viżwali
      It-tpetpit tal-indikaturi ta’ kull direzzjoni u/jew id-dawl tal-kompartiment tal-passiġġieri tal-vettura, fosthom il-bozoz kollha fl-istess ċirkwit elettriku.
      Trigger frequency … (2 ± 1) Hz
      B’rabta mas-sinjal akustiku, huma permessi wkoll sinjali mhux sinkroniċi.
      Ħin mixgħul = ħin mitfi ± 10 fil-mija
      6.4.   Allarm bir-radju (pager) — jekk ikun imwaħħal
      Il-VAS tista’ tinkludi faċilità li tiġġenera sinjal ta’ allarm bi trasmissjoni tar-radju.
      6.5.   Protezzjoni kontra l-issettjar tas-sistema tal-allarm
      6.5.1.   Meta l-magna tkun qiegħda taħdem, mhux se jkun possibbli l-issettjar apposta jew aċċidentali ta’ sistema tal-allarm.
      6.6.   L-issettjar u t-tifi tal-VAS
      6.6.1.   Issettjar
      Huwa permess kwalunkwe mezz xieraq ta’ ssettjar tal-VAS, sakemm tali mezzi ma jikkawżawx allarmi foloz b’mod aċċidentali.
      6.6.2.   Tifi
      It-tifi tal-VAS għandu jinkiseb bi strument wieħed jew kombinazzjoni ta’ dawn li ġejjin. Huma permessi strumenti oħra li jagħtu riżultat ekwivalenti.
      6.6.2.1.   Ċavetta mekkanika (li tikkonforma mar-rekwiżiti tal-Anness X għal dan ir-Regolament) li tista’ tiġi msieħba ma’ sistema ċentralizzata għall-għeluq tal-karozza li tinkludi mill-anqas 1 000 varjant, imħaddma minn barra.
      6.6.2.2.   Apparat elettriku/elettroniku, eż. kontroll mill-bogħod, b’mill-anqas 50 000 varjant u għandu jkun fih rolling codes u/jew ikollu perjodu minimu ta’ skansjoni ta’ għaxart ijiem, eż. massimu ta’ 5 000 varjant kull 24 siegħa għal minimu ta’ 50 000 varjant.
      6.6.2.3.   Ċavetta mekkanika jew strument elettriku/elettroniku fil-kompartiment protett tal-passiġġieri, b’dewmien imkejjel għall-ħruġ/dħul.
      6.7.   Dewmien għall-ħruġ
      Jekk l-apparat biex tissettja l-VAS ikun imwaħħal fil-parti protetta, għandu jiġi pprovdut dewmien għall-ħruġ. Għandu jkun possibbli li d-dewmien għall-ħruġ jiġi ssettjat bejn 15-il sekonda u 45 sekonda wara li jkun tħaddem l-iswiċċ. Il-perjodu ta’ dewmien jista’ jiġi aġġustat biex jaqdi ċ-ċirkustanzi individwali tal-operaturi.
      6.8.   Dewmien għad-dħul
      Jekk l-apparat għat-tifi tal-VAS ikun iwaħħal fil-parti protetta, għandu jitħalla minimu ta’ 5 sekondi u massimu ta’ 15-il sekonda qabel ma jiġu attivati s-sinjali akustiċi u viżwali. Il-perjodu ta’ dewmien jista’ jiġi aġġustat biex jaqdi ċ-ċirkustanzi individwali tal-operaturi.
      6.9.   Wiri tal-istatus
      6.9.1.   Biex tingħata informazzjoni dwar l-istatus tal-VAS (issettjata, mitfija, ħin tal-issettjar tal-allarm, l-allarm ġie attivat), huwa permess wiri viżwali ġewwa u barra l-kompartiment tal-passiġġieri. Il-qawwa tad-dawl tas-sinjali viżwali installati barra l-kompartiment tal-passiġġieri m’ għandhiex taqbeż iż-0.5 cd.
      6.9.2.   Jekk tkun ipprovduta indikazzjoni ta’ proċessi “dinamiċi” qosra bħall-bidliet minn “issettjata” għal “mitfija” u viċi-versa, din għandha tkun viżwali, skont il-paragrafu 6.9.1. Tali indikazzjoni viżwali tista’ tiġi prodotta wkoll bit-tħaddim simultanju tal-indikaturi tad-direzzjoni u/jew tal-bozza/bozoz fil-kompartiment tal-passiġġieri, bil-kundizzjoni li d-dewmien tal-indikazzjoni viżwali mill-indikaturi tad-direzzjoni ma jaqbiżx 3 sekondi.
      6.10.   Sors tal-elettriku
      Is-sors tal-elettriku għall-VAS jista’ jkun jew il-batterija tal-vettura jew batterija li tista’ terġa’ tiġi ċċarġjata. Fejn ipprovdut, tista’ tintuża batterija addizzjonali li tista’ terġa’ tiġi ċċarġjata jew li ma tistax terġa’ tiġi ċċarġjata. Dawn il-batteriji bl-ebda mod m’għandhom ifornu elettriku għal partijiet oħra tas-sistema elettrika tal-vettura.
      6.11.   Speċifikazzjonijiet għal funzjonijiet fakultattivi
      6.11.1.   Awtokontroll, indikazzjoni awtomatika ta’ qtugħ
      Malli tiġi ssettjata l-VAS, sitwazzjonijiet irregolari, eż. ftuħ tal-bibien, eċċ., jistgħu jiġu rilevati minn funzjoni ta’ awtokontroll (kontroll tal-plawsibilità), u din is-sitwazzjoni tiġi indikata.
      6.11.2.   Allarm ta’ paniku
      Huwa permess allarm viżwali u/jew akustiku u/jew bir-radju indipendentement mill-istat (issettjata jew mitfija) u/jew il-funzjoni tal-VAS. Tali allarm jista’ jiġi attivat minn ġol-vettura u m’għandux jaffettwa l-istat (issettjata jew mitfija) tal-VAS. Irid ikun possibbli wkoll għall-utent tal-vettura li jitfi l-allarm ta’ paniku. Fil-każ ta’ allarm akustiku, il-ħin ta’ kemm idum idoqq f’kull attivazzjoni m’għandux ikun limitat. Allarm ta’ paniku m’għandux jimmobilizza l-magna jew iwaqqafha jekk tkun qiegħda taħdem.
      7.   IL-PARAMETRI TAT-TĦADDIM U L-KUNDIZZJONIJIET TAT-TEST (5)
      
      7.1.   Parametri tat-tħaddim
      Il-komponenti kollha tal-VAS għandhom jaħdmu mingħajr ma jieqfu fil-kundizzjonijiet segwenti:
      7.1.1.   Kundizzjonijiet klimatiċi
      Huma definiti żewġ klassijiet ta’ temperatura ambjentali:
      
                   
               
               
                  –40 °C sa +85 °C għall-partijiet li jridu jitwaħħlu fil-kompartiment tal-passiġġieri jew tal-bagalji;
               
            
                   
               
               
                  –40 °C sa + 125 °C għall-partijiet li jridu jitwaħħlu fil-kompartiment tal-magna sakemm ma jkunx speċifikat mod ieħor.
               
            7.1.2.   Livell ta’ protezzjoni għall-installazzjoni
      Għandhom jiġu pprovduti l-livelli segwenti ta’ protezzjoni skont il-Pubblikazzjoni tal-IEC 529-1989:
      
                   
               
               
                  IP 40 għall-partijiet li jridu jitwaħħlu fil-kompartiment tal-passiġġieri;
               
            
                   
               
               
                  IP 42 għall-partijiet li jridu jitwaħħlu fil-kompartiment tal-passiġġieri ta’ karozzi miftuħin mingħajr sedili wara/vetturi konvertibbli u karozzi b’pannelli tas-saqaf li jistgħu jiċċaqilqu jekk il-post tal-installazzjoni jkun jeħtieġ livell ogħla ta’ protezzjoni minn IP 40;
               
            
                   
               
               
                  IP 54 għall-partijiet l-oħra kollha.
               
            Il-manifattur tal-VAS għandu jispeċifika fl-istruzzjonijiet dwar l-installazzjoni kwalunkwe restrizzjonijiet dwar it-tqegħid ta’ xi parti fir-rigward tat-trab, l-ilma u t-temperatura.
      7.1.3.   Esponiment għat-temp
      7 ijiem skont IEC 68-2-30-1980.
      7.1.4.   Kundizzjonijiet tal-elettriku
      Vultaġġ stmat ta’ provvista:12 V
      Medda tal-vultaġġ ta’ provvista waqt it-tħaddim: minn 9 V għal 15 V fil-medda ta’ temperaturi skont il-paragrafu 7.1.1.
      
                  Konċessjoni ta’ ħin għal vultaġġi żejda fi 23 °C:
               
               
                  
                              U
                           
                           
                              =
                           
                           
                              18 V, mass. siegħa
                           
                        
                              U
                           
                           
                              =
                           
                           
                              24 V, mass. 1 min.
                           
                        
            7.2.   Kundizzjonijiet tat-test
      7.2.1.   Testijiet tat-tħaddim
      7.2.1.1.   Għandha tiġi kkontrollata l-konformità tal-VAS mal-ispeċifikazzjonijiet li ġejjin:
      
                  (a)
               
               
                  Id-dewmien tal-allarm skont il-paragrafi 6.2.2. u 6.3.2.;
               
            
                  (b)
               
               
                  Il-frekwenza u r-relazzjoni mixgħul/mitfi skont il-paragrafi 6.3.3. u 6.2.3.1. jew 6.2.3.2. rispettivament;
               
            
                  (ċ)
               
               
                  In-numru ta’ ċikli ta’ allarm skont il-paragrafu 6.1.1., jekk applikabbli;
               
            
                  (d)
               
               
                  Kontroll tal-protezzjoni kontra l-issettjar tas-sistema tal-allarm skont il-paragrafu 6.5.
               
            7.2.1.2.   Kundizzjonijiet tat-test normali
      Vultaġġ … U = (12 ± 0,2) V
      Temperatura … Θ = (23 ± 5) °C
      7.2.2.   Reżistenza għall-bidliet fit-temperatura u l-vultaġġ
      Għandha tiġi kkontrollata wkoll il-konformità mal-ispeċifikazzjonijiet definiti taħt il-paragrafu 7.2.1.1. fil-kundizzjonijiet li ġejjin:
      
                  Temperatura tat-test
               
               
                  
                              Θ
                           
                           
                              =
                           
                           
                              (– 40 ± 2) °C
                           
                        
            
                  Vultaġġ tat-test
               
               
                  
                              U
                           
                           
                              =
                           
                           
                              (9 ± 0.2) V
                           
                        
            
                  Dewmien tal-ħażna
               
               
                  4 sigħat
               
            7.2.2.2.   Għall-partijiet li jridu jitwaħħlu fil-kompartiment tal-passiġġieri jew tal-bagalji:
      
                  Temperatura tat-test
               
               
                  
                              Θ
                           
                           
                              =
                           
                           
                              (+ 85 ± 2) °C
                           
                        
            
                  Vultaġġ tat-test
               
               
                  
                              U
                           
                           
                              =
                           
                           
                              (15 ± 0.2) V
                           
                        
            
                  Dewmien tal-ħażna
               
               
                  4 sigħat
               
            7.2.2.3.   Għall-partijiet li jridu jitwaħħlu fil-kompartiment tal-passiġġieri sakemm ma jkunx speċifikat mod ieħor:
      
                  Temperatura tat-test
               
               
                  
                              Θ
                           
                           
                              =
                           
                           
                              (+ 125 ± 2) °C
                           
                        
            
                  Vultaġġ tat-test
               
               
                  
                              U
                           
                           
                              =
                           
                           
                              (15 ± 0.2) V
                           
                        
            
                  Dewmien tal-ħażna
               
               
                  4 sigħat
               
            7.2.2.4.   Il-VAS, kemm issettjata kif ukoll mitfija, għandha tiġi sottomessa għal vultaġġ żejjed ugwali għal (18 ± 0.2)V għal siegħa.
      7.2.2.5.   Il-VAS, kemm issettjata kif ukoll mitfija, għandha tiġi sottomessa għal vultaġġ żejjed ugwali għal (24 ± 0.2) V għal minuta.
      7.2.3.   Tħaddim sikur wara testijiet għall-korpi estranei u l-ermetiċità
      Wara t-test għall-ermetiċità għall-korpi estranei u għall-ilma skont l-IEC 529-1989, għal-livelli ta’ protezzjoni bħal fil-paragrafu 7.1.2., għandhom jiġu ripetuti t-testijiet tat-tħaddim skont il-paragrafu 7.2.1.
      7.2.4.   Tħaddim sikur wara test bl-ilma kondensat
      Wara test tar-reżistenza għall-umdità li għandu jitwettaq skont l-IEC 68-2-30 (1980), għandhom jiġu ripetuti t-testijiet tat-tħaddim skont il-paragrafu 7.2.1.
      7.2.5.   Test għas-sigurtà kontra l-polarità maqluba
      Il-VAS u l-komponenti tagħha m’ għandhomx jinqerdu b’polarità maqluba sa 13 V matul 2 minuti.
      Wara dan it-test, jekk ikun meħtieġ, għandhom jiġu ripetuti t-testijiet tat-tħaddim skont il-paragrafu 7.2.1., bil-fjusijiet mibdula.
      7.2.6.   Test għas-sigurtà kontra l-ixxortjar
      Il-kollegamenti tal-elettriku kollha tal-VAS iridu jkunu short-circuit proof mal-ert, 13 V massimu u/jew bil-fjus.
      Wara dan it-test, għandhom jiġu ripetuti t-testijiet tat-tħaddim skont il-paragrafu 7.2.1., bil-fjusijiet mibdula jekk ikun meħtieġ.
      7.2.7.   Konsum tal-elettriku meta ssettjata
      Il-konsum tal-elettriku meta tkun issettjata fil-kundizzjonijiet mogħtija fil-paragrafu 7.2.1.2. m’għandux bħala medja jaqbeż l-20 mA għas-sistema kollha tal-allarm, fosthom il-wiri tal-istatus.
      7.2.8.   Tħaddim sikur wara test tal-vibrazzjoni
      7.2.8.1.   Għal dan it-test, il-komponenti huma suddiviżi f’żewġ tipi:
      
                  Tip 1
               
               
                  :
               
               
                  komponenti normalment immuntati fuq il-vettura;
               
            
                  Tip 2
               
               
                  :
               
               
                  komponenti maħsuba sabiex jitqabbdu mal-magna.
               
            7.2.8.2.   Il-komponenti/VAS għandhom jiġu sottomessi għal mod ta’ vibrazzjoni sinusojdali li l-karatteristiċi tiegħu huma dawn:
      7.2.8.2.1.   Għat-tip 1
      Il-frekwenza għandha tkun varjabbli minn 10 Hz għal 500 Hz b’estensjoni massima ta’ ±5 mm u aċċellerazzjoni massima ta’ 3 g (0-massimu).
      7.2.8.2.2.   Għat-tip 2
      Il-frekwenza għandha tkun varjabbli minn 20 Hz għal 300 Hz b’estensjoni massima ta’ ±2 mm u aċċellerazzjoni massima ta’ 15 g (0-massimu).
      7.2.8.2.3.   Kemm għat-tip 1 kif ukoll għat-tip 2:
      
                  (a)
               
               
                  il-varjazzjoni fil-frekwenza hija ta’ ottava/minuta;
               
            
                  (b)
               
               
                  in-numru ta’ ċikli huwa 10, it-test għandu jitwettaq matul kull wieħed mit-3 assi;
               
            
                  (ċ)
               
               
                  il-vibrazzjonijiet jiġu applikati fi frekwenzi baxxi b’estensjoni massima kostanti u b’aċċellerazzjoni massima kostanti fil-frekwenzi l-għolja.
               
            7.2.8.3.   Waqt it-test, il-VAS għandha tkun imqabbda bl-elettriku u l-kejbil għandu jkun appoġġjat wara 200 mm.
      7.2.8.4.   Wara t-test tal-vibrazzjoni, għandhom jiġu ripetuti t-testijiet tat-tħaddim skont il-paragrafu 7.2.1.
      7.2.9.   Test tad-durabilità
      Bil-kundizzjonijiet tat-test speċifikati fil-paragrafu 7.2.1.2., jingħata bidu għal 300 ċiklu sħiħ ta’ allarmi (akustiċi u/jew viżwali) b’ħin ta’ mistrieħ tal-apparat akustiku ta’ 5 minuti.
      7.2.10.   Testijiet għaċ-ċavetta esterna (installata fuq barra tal-vettura)
      It-testijiet li ġejjin għandhom jitwettqu biss jekk iċ-ċilindru tal-għeluq tas-serratura tal-bieb tal-apparat oriġinali ma jintużax.
      7.2.10.1.   Is-swiċċ taċ-ċavetta għandu jkun iddisinjat u mibni b’mod li jibqa’ kompletament effettiv anki wara 2 500 ċiklu ta’ ssettjar/tifi f’kull direzzjoni, segwiti minn talanqas 96 siegħa ta’ esponiment għal test bi sprej tal-melħ skont IEC 68-2-11-1981, test tar-reżistenza għall-korrużjoni.
      7.2.11.   Test tas-sistemi għall-protezzjoni tal-kompartiment tal-passiġġieri
      L-allarm għandu jiġi attivat, meta pannell vertikali ta’ 0,2 × 0,15 m jiddaħħal għal 0,3 m (imkejla miċ-ċentru tal-pannell vertikali) minn tieqa miftuħa fil-bieba ta’ quddiem għal ġol-kompartiment tal-passiġġieri, lejn il-parti ta’ quddiem u b’mod parallel mat-triq b’veloċità ta’ 0,4 m/s u f’angolu ta’ 45° mal-pjan medjan lonġitudinali tal-vettura (Ara d-disinni fl-Anness VIII għal dan ir-Regolament).
      7.2.12.   Kompatibilità elettromanjetika
      Il-VAS għandha tiġi sottomessa għat-testijiet deskritti fl-Anness IX.
      7.2.13.   Sigurtà kontra allarm falz f’każ ta’ impatt fuq il-vettura
      Għandu jiġi vverifikat li impatt sa 4,5 Joules ta’ korp emisferiku b’dijametru ta’ 165 mm u 70 ± 10 Shore A applikat fi kwalunkwe post fl-istruttura tal-vettura jew fil-ħġieġ bil-wiċċ ikkurvat tiegħu ma jikkawżax allarmi foloz.
      7.2.14.   Sigurtà kontra allarm falz f’każ ta’ tnaqqis fil-vultaġġ
      Għandu jiġi vverifikat li t-tnaqqis bil-mod fil-vultaġġ tal-batterija prinċipali bil-ħruġ kontinwu ta’ 0,5 V fis-siegħa għal 3 V ma jikkawżax allarmi foloz.
      Kundizzjonijiet tat-test: ara l-paragrafu 7.2.1.2. hawn fuq.
      7.2.15.   Test għas-sigurtà kontra allarm falz tal-kontroll tal-kompartiment tal-passiġġieri
      Is-sistemi maħsuba għall-protezzjoni tal-kompartiment tal-passiġġieri skont il-paragrafu 6.1.1. hawn fuq għandhom jiġu ttestjati flimkien mal-vettura taħt kundizzjonijiet normali (para. 7.2.1.2.).
      Is-sistema, installata skont l-istruzzjonijiet tal-manifattur, m’għandhiex tiġi attivata meta tiġi suġġetta 5 darbiet għat-test deskritt fil-paragrafu 7.2.13. hawn fuq f’intervalli ta’ 0,5 s.
      Il-preżenza ta’ persuna tmiss jew tiċċaqlaq madwar il-parti ta’ barra tal-vettura (twieqi magħluqin) m’għandha tikkawża ebda allarm falz.
      8.   STRUZZJONIJIET
      Kull VAS għandha tkun akkumpanjata minn:
      8.1.   Struzzjonijiet għall-installazzjoni:
      8.1.1.   Il-lista tal-vetturi u tal-mudelli ta’ vetturi li għalihom huwa intenzjonat l-apparat. Din il-lista tista’ tkun speċifika jew ġenerika, eż. “il-karozzi kollha b’magni petrol u batteriji negative earth ta’ 12 V”.
      8.1.2.   Il-metodu tal-installazzjoni illustrat b’ritratti u/jew tpinġijiet ċari ħafna.
      8.1.3.   Fil-każ ta’ VAS li tinkludi immobilizzatur, struzzjonijiet addizzjonali rigward il-konformità mar-rekwiżiti tal-Parti III ta’ dan ir-Regolament.
      8.2.   Ċertifikat vojt tal-installazzjoni, li eżempju tiegħu huwa mogħti fl-Anness VII.
      8.3.   Stqarrija ġenerali għax-xerrej tal-VAS li tiġbed l-attenzjoni tiegħu għall-punti li ġejjin:
      
                   
               
               
                  Il-VAS għandha tiġi installata skont l-istruzzjonijiet tal-manifattur;
               
            
                   
               
               
                  Hija rakkomandata l-għażla ta’ installatur tajjeb (jista’ jiġi kkuntattjat il-manifattur tal-VAS biex jindika installaturi adatti);
               
            
                   
               
               
                  Iċ-ċertifikat tal-installazzjoni fornut mal-VAS għandu jimtela mill-installatur.
               
            8.4.   Struzzjonijiet għall-użu
      8.5.   Struzzjonijiet għall-manutenzjoni
      8.6.   Twissija ġenerali dwar il-periklu li jsiru xi tibdiliet jew żidiet fis-sistema; tali bidliet jew żidiet jinvalidaw awtomatikament iċ-ċertifikat tal-installazzjoni msemmi fil-paragrafu 8.2. hawn fuq.
      8.7.   Indikazzjoni tal-post(ijiet) tal-marka tal-approvazzjoni internazzjonali msemmija fil-paragrafu 4.4. ta’ dan ir-Regolament u/jew iċ-ċertifikat internazzjonali tal-konformità msemmi fil-paragrafu 4.5. ta’ dan ir-Regolament.
      9.   MODIFIKA TAT-TIP TA’ VAS U ESTENSJONI TAL-APPROVAZZJONI
      Kull modifika tat-tip ta’ VAS għandha tiġi nnotifikata lid-Dipartiment Amministrattiv li approva dan it-tip ta’ VAS.
      Id-dipartiment imbagħad jista’ jew:
      
                  (a)
               
               
                  jikkunsidra li l-modifiki magħmula ma jkunux probabbli li jkollhom xi effett negattiv apprezzabbli u li fi kwalunkwe każ il-VAS xorta tkun tikkonforma mar-rekwiżiti; jew
               
            
                  (b)
               
               
                  jitlob rapport ieħor tat-test għal xi wħud mit-testijiet jew għat-testijiet kollha deskritti fil-paragrafi 5., 6. u 7. ta’ dan ir-Regolament mis-Servizz Tekniku responsabbli għat-twettiq tat-testijiet.
               
            Il-konferma jew rifjut tal-approvazzjoni, li jispeċifikaw il-bidla, għandhom jiġu kkomunikati bil-proċedura speċifikata fil-paragrafu 4.3 hawn fuq lill-Partijiet Kontraenti għall-Ftehim li japplikaw dan ir-Regolament.
      L-Awtorità Kompetenti li toħroġ l-estensjoni tal-approvazzjoni għandha tassenja numru serjali għal kull formola ta’ komunikazzjoni ppreparata għal tali estensjoni.
      10.   KONFORMITÀ TAL-PRODUZZJONI
      Il-konformità tal-proċeduri tal-produzzjoni għandha taqbel ma’ dawk stipulati fil-Ftehim, Appendiċi 2 (E/ECE/324-E/ECE/TRANS/505/Rev.2), bir-rekwiżiti li ġejjin:
      10.1.   Kull sistema ta’ allarm għall-vetturi approvata skont dan ir-Regolament għandha tkun immanifatturata b’mod li tikkonforma mat-tip approvat billi tissodisfa r-rekwiżiti stipulati fil-paragrafi 5., 6. u 7. hawn fuq.
      10.2.   Għal kull tip ta’ sistema ta’ allarm għall-vetturi, it-testijiet preskritti fil-paragrafi 7.2.1. sa 7.2.10. ta’ dan ir-Regolament għandhom jitwettqu fuq bażi statistikament ikkontrollata u każwali, skont waħda mill-proċeduri regolari għall-assigurazzjoni tal-kwalità.
      10.3.   L-awtorità li tkun tat l-approvazzjoni tista’ fi kwalunkwe ħin tivverifika l-metodi ta’ kontroll tal-konformità applikati f’kull faċilità tal-produzzjoni. Il-frekwenza normali ta’ dawn il-verifiki għandha tkun darba kull sentejn.
      11.   PENALI GĦAN-NUQQAS TA’ KONFORMITÀ TAL-PRODUZZJONI
      11.1.   L-approvazzjoni mogħtija fir-rigward ta’ tip ta’ VAS skont dan ir-Regolament tista’ tiġi rtirata jekk ir-rekwiżiti stipulati fil-paragrafu 10. hawn fuq ma jiġux osservati.
      11.2.   Jekk Parti Kontraenti għall-Ftehim li tkun qiegħda tapplika dan ir-Regolament tirtira approvazzjoni li tkun tat qabel, hija għandha tgħarraf immedjatament b’dan lill-Partijiet Kontraenti l-oħra li jkunu qegħdin japplikaw dan ir-Regolament, permezz ta’ formola li tikkonforma mal-mudell fl-Anness I għal dan ir-Regolament.
      12.   TWAQQIF TAL-PRODUZZJONI B’MOD DEFINITTIV
      Jekk id-detentur tal-approvazzjoni jieqaf kompletament jimmanifattura tip ta’ VAS approvat skont dan ir-Regolament, huwa għandu jinnotifika b’dan lill-awtorità li tkun tat l-approvazzjoni.
      Malli tirċievi l-komunikazzjoni rilevanti, dik l-awtorità għandha tinforma biha lill-Partijiet Kontraenti l-oħra għall-Ftehim li jkunu qegħdin japplikaw dan ir-Regolament, permezz ta’ formola li tikkonforma mal-mudell fl-Anness I għal dan ir-Regolament.
      13.   ISMIJIET U INDIRIZZI TAS-SERVIZZI TEKNIĊI RESPONSABBLI BIEX IWETTQU T-TESTIJIET TAL-APPROVAZZJONI, U TAD-DIPARTIMENTI AMMINISTRATTIVI
      Il-Partijiet Kontraenti għall-Ftehim li jkunu qegħdin japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli biex iwettqu t-testijiet tal-approvazzjoni u tad-Dipartimenti Amministrattivi li jagħtu l-approvazzjoni u li lilhom iridu jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-irtirar tal-approvazzjoni, maħruġa f’pajjiżi oħra.
      PARTI II
      APPROVAZZJONI TA’ VETTURA FIR-RIGWARD TAS-SISTEMA TAL-ALLARM TAGĦHA
      Meta VAS approvata skont il-Parti I ta’ dan ir-Regolament tkun qiegħda tintuża ġewwa vettura sottomessa għall-approvazzjoni skont il-Parti II ta’ dan ir-Regolament, m’għandhomx jiġu ripetuti t-testijiet li trid tgħaddi minnhom VAS biex tikseb approvazzjoni skont il-Parti I ta’ dan ir-Regolament.
      14.   DEFINIZZJONIJIET
      Għall-iskop tal-Parti II ta’ dan ir-Regolament,
      14.1.   “Sistema(i) ta’ allarm” (AS) tfisser arranġament ta’ komponenti mwaħħla bħala tagħmir oriġinali f’tip ta’ vettura, li jkun iddisinjat biex jindika dħul mhux awtorizzat fi jew interferenza mal-vettura; dawn is-sistemi jistgħu jipprovdu protezzjoni addizzjonali kontra l-użu mhux awtorizzat tal-vettura.
      14.2.   “tip ta’ vettura fir-rigward tas-sistema tal-allarm tagħha” tfisser vetturi li ma jvarjawx b’mod sinifikanti f’aspetti importanti bħal:
      
                  (a)
               
               
                  l-isem kummerċjali jew il-marka tal-manifattur;
               
            
                  (b)
               
               
                  karatteristiċi tal-vettura li jaffettwaw b’mod sinifikanti l-prestazzjonijiet tal-AS;
               
            
                  (ċ)
               
               
                  it-tip u d-diżinn tal-AS jew tal-VAS.
               
            14.3.   “Approvazzjoni ta’ vettura” tfisser l-approvazzjoni ta’ tip ta’ vettura fir-rigward tar-rekwiżiti stipulati fil-paragrafi 17., 18. u 19. hawn isfel.
      14.4.   Definizzjonijiet oħra applikabbli għall-Parti II huma kontenuti fil-paragrafu 2. ta’ dan ir-Regolament.
      15.   APPLIKAZZJONI GĦALL-APPROVAZZJONI
      15.1.   L-applikazzjoni għall-approvazzjoni ta’ tip ta’ vettura fir-rigward tal-AS tagħha għandha tiġi sottomessa mill-manifattur tal-vettura jew mir-rappreżentant akkreditat tiegħu.
      15.2.   Hija għandha tkun akkumpanjata minn tliet kopji tad-dokumenti hawn taħt imsemmija u mid-dettalji li ġejjin:
      15.2.1.   Deskrizzjoni dettaljata tat-tip ta’ vettura u tal-partijiet tal-vettura relatati mal-AS installata.
      15.2.2.   Lista tal-komponenti neċessarji biex jiġu identifikati l-ASs li jistgħu jiġu installati fuq il-vettura.
      15.2.3.   Meta tkun qiegħda tintuża VAS approvata skont il-Parti I ta’ dan ir-Regolament, il-komunikazzjoni fir-rigward tal-approvazzjoni tat-tip għandha tipi fornuta wkoll lis-Servizz Tekniku.
      15.3.   Għandu jiġi sottomess lis-Servizz Tekniku vettura rappreżentattiva tat-tip li jrid jiġi approvat.
      15.4.   Tista’ tiġi aċċettata vettura li ma tkunx tinkludi l-komponenti kollha relattivi għat-tip sakemm ikun jista’ jintwera mill-applikant għas-sodisfazzjon tal-Awtorità Kompetenti li n-nuqqas tal-komponenti mħollija barra m’għandu ebda effett fuq ir-riżultati tal-verifiki, f’dak li għandu x’jaqsam mar-rekwiżiti ta’ dan ir-Regolament.
      16.   APPROVAZZJONI
      16.1.   Jekk il-vettura sottomessa għall-approvazzjoni skont dan ir-Regolament tissodisfa r-rekwiżiti tal-paragrafi 17., 18. u 19. hawn isfel, għandha tingħata l-approvazzjoni ta’ dik it-tip ta’ vettura.
      16.2.   Għandu jiġi assenjat numru tal-approvazzjoni għal kull tip approvat. L-ewwel żewġ numri tiegħu (attwalment 01 għas-serje tal-emendi 01) għandhom jindikaw is-serje tal-emendi li tinkorpora l-iżjed emendi tekniċi riċenti importanti magħmula fir-Regolament fil-mument tal-ħruġ tal-approvazzjoni. L-istess Parti Kontraenti ma tistax tassenja l-istess numru lil tip ieħor ta’ vettura.
      16.3.   L-avviż tal-approvazzjoni jew tal-estensjoni jew tar-rifjut tal-approvazzjoni ta’ tip ta’ vettura skont dan ir-Regolament għandu jiġi kkomunikat lill-Partijiet Kontraenti għall-Ftehim li jkunu qegħdin japplikaw dan ir-Regolament, permezz ta’ formola li tkun konformi mal-mudell fl-Anness II għal dan ir-Regolament.
      16.4.   Ma’ kull vettura konformi ma’ tip ta’ vettura approvata skont dan ir-Regolament, għandha titwaħħal, b’mod ċar u f’post faċilment aċċessibbli speċifikat fil-formola tal-approvazzjoni, marka tal-approvazzjoni internazzjonali li tikkonsisti minn:
      16.4.1.   Ċirku madwar l-ittra “E” segwit min-numru li jidentifika l-pajjiż li jkun ta l-approvazzjoni (6);
      16.4.2.   In-numru ta’ dan ir-Regolament, segwit mill-ittra “R”, simbolu “A” jew “I” jew “AI” li jindika jekk il-vettura ġietx approvata fir-rigward tas-sistema tal-allarm tagħha jew l-immobilizzaturi tagħha jew kombinazzjoni tat-tnejn, daxx u n-numru tal-approvazzjoni preskritt fil-paragrafu 16.4.1.
      16.5.   Jekk il-vettura tikkonforma ma’ tip ta’ vettura approvat taħt wieħed jew aktar mir-Regolamenti annessi mal-Ftehim, fil-pajjiż li jkun ta l-approvazzjoni skont dan ir-Regolament, m’hemmx għalfejn jiġi ripetut is-simbolu preskritt fil-paragrafu 16.4.1.; f’każ bħal dan, ir-Regolament u n-numri tal-approvazzjoni u s-simboli addizzjonali tar-Regolamenti kollha li bihom ingħatat l-approvazzjoni fil-pajjiż li jkun ta l-approvazzjoni skont dan ir-Regolament għandhom jitpoġġew f’kolonni vertikali fuq il-lemin tas-simbolu preskritt fil-paragrafu 16.4.1.
      16.6.   Il-marka tal-approvazzjoni trid tkun tidher b’mod ċar u li ma jitħassarx.
      16.7.   Il-marka tal-approvazzjoni għandha titqiegħed qrib jew fuq il-pjanċa bl-informazzjoni dwar il-vettura mwaħħla mill-manifattur.
      16.8.   L-Anness 5 għal dan ir-Regolament jagħti eżempji ta’ arranġamenti tal-marki tal-approvazzjoni.
      17.   SPEĊIFIKAZZJONIJIET ĠENERALI
      17.1.   L-ASs għandhom ikunu ddisinjati u mibnija b’mod li, f’każ ta’ dħul mhux awtorizzat jew interferenza ma’ vettura, huma jipprovdu sinjal ta’ twissija, u jistgħu jinkludu immobilizzatur.
      Is-sinjal ta’ twissija għandu jkun akustiku u barra minn hekk jista’ jinkludi apparat ta’ twissija viżwali, jew ikun allarm bir-radju, jew kwalunkwe kombinazzjoni ta’ dawn.
      17.2.   Il-vetturi li jkunu mgħammra b’sistemi tal-allarm għandhom jikkonformaw mar-rekwiżiti tekniċi rilevanti, speċjalment fir-rigward tal-kompatibilità elettromanjetika (EMC).
      17.3.   Jekk l-AS tkun tinkludi l-possibbiltà ta’ trasmissjoni bir-radju, eż. għall-issettjar jew it-tifi tal-allarm jew għat-trasmissjoni tal-allarm, hija għandha tikkonforma mal-Istandards rilevanti tal-ETSI (ara n-nota tal-qiegħ 1 pertinenti għall-paragrafu 5.3.), eż. EN 300 220-1 V1.3.1. (2000-09), EN 300 220-2 V1.3.1. (2000-09), EN 300 220-3 V1.1.1. (2000-09) u EN 301 489-3 V1.2.1. (2000-08) (fosthom kwalunkwe rekwiżiti rakkomandati). Il-frekwenza u l-enerġija massima rradjata tat-trasmissjonijiet tar-radju għall-issettjar u t-tifi tas-sistema tal-allarm iridu jikkonformaw mal-CEPT/ERC (ara n-nota tal-qiegħ 2 pertinenti għall-paragrafu 5.3.) Rakkomandazzjoni 70-03 (17 ta’ Frar 2000) dwar l-użu ta’ apparat ta’ medda qasira (ara n-nota tal-qiegħ 3 għall-paragrafu 5.3.).
      17.4.   L-AS u l-komponenti tagħha m’għandhomx jiġu attivati b’mod aċċidentali, b’mod partikolari waqt li l-magna tkun qiegħda taħdem.
      17.5.   Il-waqfien tal-AS, jew il-qtugħ fil-provvista tal-elettriku tagħha m’għandhomx jaffettwaw it-tħaddim mingħajr periklu tal-vettura.
      17.6.   Is-sistema tal-allarm, il-komponenti tagħha u l-partijiet ikkontrollati minnhom għandhom ikunu installati b’tali mod li jnaqqsu r-riskju li xi ħadd jagħmilhom inoperabbli jew li jeqridhom malajr u mingħajr ma jiġbed l-attenzjoni, eż. billi juża għodod, tagħmir jew fabbrikazzjonijiet irħas u li jinħbew malajr, faċilment disponibbli għall-pubbliku ġenerali.
      17.7.   Is-sistema għandha tkun irranġata b’mod li l-ixxortjar ta’ kwalunkwe ċirkwit tas-sinjal ta’ twissija ma jirrendi inoperattiva l-ebda aspett tas-sistema tal-allarm, ħlief iċ-ċirkwit li jkun ixxortjat.
      17.8.   L-AS tista’ tinkludi immobilizzatur li għandu jikkonforma mar-rekwiżiti tal-Parti III ta’ dan ir-Regolament.
      18.   SPEĊIFIKAZZJONIJIET PARTIKOLARI
      18.1.   Medda ta’ protezzjoni
      18.1.1.   Rekwiżiti speċifiċi
      L-AS għandha mill-anqas tirrileva u tissenjala l-ftuħ ta’ kwalunkwe bieba tal-vettura, tal-bonit tal-magna u tal-kompartiment tal-bagalji. Il-qtugħ jew it-tifi ta’ sorsi tad-dawl, eż. id-dawl fil-kompartiment tal-passiġġieri, m’għandux idgħajjef l-operazzjoni ta’ kontroll.
      L-installazzjoni ta’ sensers effiċjenti addizzjonali għall-informazzjoni/wiri, eż.:
      
                  (a)
               
               
                  ta’ dħul mhux awtorizzat fil-vettura, eż. kontroll tal-kompartiment tal-passiġġieri, kontroll tal-ħġieġ tat-twieqi, ksur ta’ kwalunkwe parti bil-ħġieġ, jew
               
            
                  (b)
               
               
                  ta’ attentat ta’ serq tal-vettura, eż. senser tal-inklinazzjoni
               
            huma permessi, wara li jitqiesu l-miżuri biex jiġi evitat kwalunkwe tismigħ bla bżonn tal-allarm (= allarm falz, ara l-paragrafu 18.1.2. hawn isfel).
      Billi dawn is-sensers addizzjonali jiġġeneraw sinjal ta’ allarm anki wara li jkun seħħ dħul mhux awtorizzat (eż. bil-ksur ta’ parti bil-ħġieġ) jew b’influwenzi esterni (eż. ir-riħ), is-sinjal tal-allarm, attivat minn wieħed mis-sensers imsemmija hawn fuq, m’għandux jiġi attivat iżjed minn 10 darbiet fl-istess perjodu ta’ attivazzjoni tal-AS.
      F’dan il-każ, il-perjodu tal-attivazzjoni għandu jiġi limitat bit-tifi awtorizzat tas-sistema b’riżultat tal-azzjoni tal-utent tal-vettura.
      Xi tipi ta’ sensers addizzjonali, eż. il-kontroll tal-kompartiment tal-passiġġieri (ultrasoniċi, infra-ħomor) jew is-senser tal-inklinazzjoni, eċċ., jistgħu jiġu diżattivati b’mod intenzjonali. F’dan il-każ, għandha tittieħed azzjoni intenzjonali separata kull darba qabel ma tiġi ssettjata l-AS. Mgħandux ikun possibbli li s-sensers jiġu diżattivati waqt li s-sistema tal-allarm tkun issettjata.
      18.1.2.   Sigurtà kontra allarm falz.
      18.1.2.1.   Għandu jiġi assigurat li l-AS, kemm meta ssettjata kif ukoll meta mhux issettjata, ma tkunx tista’ tikkawża d-daqq għalxejn tas-sinjal tal-allarm, f’każ ta’:
      
                  (a)
               
               
                  impatt fuq il-vettura: test speċifikat fil-paragrafu 7.2.13.;
               
            
                  (b)
               
               
                  kompatibilità elettromanjetika: testijiet speċifikati fil-paragrafu 7.2.12.;
               
            
                  (ċ)
               
               
                  tnaqqis fil-vultaġġ tal-batterija bi ħruġ kontinwu tal-elettriku: test speċifikat fil-paragrafu 7.2.14.;
               
            
                  (d)
               
               
                  allarm falz tal-kontroll tal-kompartiment tal-passiġġieri: test speċifikat fil-paragrafu 7.2.15.
               
            18.1.2.2.   Jekk l-applikant għall-approvazzjoni jkun jista’ juri, eż. b’informazzjoni teknika, li s-sigurtà kontra l-allarm falz hija assigurata b’mod sodisfaċenti, is-Servizz Tekniku responsabbli għat-twettiq tat-testijiet tal-approvazzjoni jista’ ma jkollux bżonn ta’ xi wħud mit-testijiet imsemmija hawn fuq.
      18.2.   Allarm akustiku
      18.2.1.   Ġenerali
      Is-sinjal ta’ twissija jrid ikun jinstema’ b’mod ċar u jintgħaraf u għandu jkun differenti b’mod sinifikanti minn sinjali akustiċi oħra li jintużaw fit-traffiku tat-toroq.
      Minbarra l-istrument ta’ twissija akustika tal-apparat oriġinali, jista’ jitwaħħal ukoll apparat ta’ twissija akustika separat fil-parti tal-vettura li tkun ikkontrollata mill-AS, fejn dan irid ikun protett kontra l-aċċess faċli u ta’ malajr mill-persuni.
      Jekk jintuża apparat ta’ twissija akustika separat skont il-paragrafu 18.2.3.1. hawn isfel, l-istrument ta’ twissija akustika standard tal-apparat oriġinali jista’ jiġi attivat ukoll bl-AS, bil-kundizzjoni li kwalunkwe tbagħbis mal-istrument ta’ twissija akustika standard (ġeneralment aċċessibbli iżjed faċilment) ma jaffettwax it-tħaddim tal-istrument ta’ twissija akustika addizzjonali.
      18.2.2.   Tul tas-sinjal akustiku
      Minimu: 25 s
      Massimu: 30 s.
      Is-sinjal akustiku jista’ jerġa’ jinstema’ biss wara l-interferenza li jmiss mal-vettura, jiġifieri wara l-perjodu ta’ ħin imsemmi hawn fuq.
      (Restrizzjonijiet: ara l-paragrafi 18.1.1. u 18.1.2. hawn fuq).
      It-tifi tas-sistema tal-allarm jaqta’ immedjatament is-sinjal.
      18.2.3.   Speċifikazzjonijiet fir-rigward tas-sinjal akustiku.
      18.2.3.1.   Apparat li jipproduċi sinjal b’ton kostanti (spettru ta’ frekwenza kostanti), eż. ħornijiet: akustiċi, eċċ. informazzjoni skont ir-Regolament Nru. 28, Parti I.
      Sinjal intermittenti (mixgħul/mitfi):
      Trigger frequency … (2 ± 1) Hz
      Ħin mixgħul = ħin mitfi ± 10 fil-mija
      18.2.3.2.   Apparat li jipproduċi sinjal akustiku b’modulazzjoni tal-frekwenza: akustiku, eċċ., informazzjoni skont ir-Regolament Nru. 28, Parti I iżda passaġġ ugwali ta’ medda sinifikanti ta’ frekwenzi fil-medda hawn fuq imsemmija (1 800 sa 3 550 Hz) fiż-żewġ direzzjonijiet.
      Frekwenza tal-passaġġ … (2 ± 1) Hz
      18.2.3.3.   Livell tal-ħoss
      Is-sors tal-ħoss għandu jkun:
      
                  (a)
               
               
                  apparat ta’ twissija akustiku approvat skont ir-Regolament Nru. 28, Parti I;
               
            
                  (b)
               
               
                  jew strument li jissodisfa r-rekwiżiti tar-Regolament tal-ECE Nru. 28, Parti I, paragrafi 6.1. u 6.2. Madankollu, fil-każ ta’ sors tal-ħoss differenti mill-istrument ta’ twissija akustika tal-apparat oriġinali, il-livell minimu tal-ħoss jista’ jitnaqqas għal 100 dB(A), imkejjel bil-kundizzjonijiet tar-Regolament tal-ECE Nru. 28, Parti I.
               
            18.3.   Allarm viżwali — jekk ikun imwaħħal
      18.3.1.   Ġenerali
      F’każ ta’ dħul mhux awtorizzat jew interferenza mal-vettura, l-apparat għandu jattiva sinjal viżwali kif speċifikat fil-paragrafi 18.3.2. u 18.3.3. hawn isfel.
      18.3.2.   Tul tas-sinjal viżwali
      Is-sinjal viżwali għandu jdum bejn 25 s u 5 min. wara li jiġi attivat l-allarm. It-tifi tas-sistema tal-allarm iwaqqaf immedjatament is-sinjal.
      18.3.3.   Tip ta’ sinjal viżwali
      Tpetpit tal-indikaturi ta’ kull direzzjoni u/jew id-dawl fil-kompartiment tal-passiġġieri tal-vettura, inklużi l-bozoz kollha fl-istess ċirkwit elettriku.
      Trigger frequency … (2 ± 1) Hz
      B’rabta mas-sinjal akustiku, huma permessi wkoll sinjali mhux sinkroniċi.
      Ħin mixgħul = ħin mitfi ± 10 fil-mija
      18.4.   Allarm bir-radju (pager) — jekk ikun imwaħħal
      L-AS tista’ tinkludi faċilità li tiġġenera sinjal ta’ allarm bi trasmissjoni tar-radju.
      18.5.   Protezzjoni kontra l-issettjar tas-sistema tal-allarm
      18.5.1.   Meta l-magna tkun qiegħda taħdem, mhux se jkun possibbli l-issettjar apposta jew aċċidentali tas-sistema tal-allarm.
      18.6.   Issettjar u tifi tal-AS
      18.6.1.   Issettjar
      Huwa permess kwalunkwe mezz xieraq għall-issettjar tal-AS, sakemm tali mezzi ma jikkawżawx allarmi foloz b’mod aċċidentali.
      18.6.2.   Tifi
      It-tifi tal-AS għandu jinkiseb bi strument wieħed jew kombinazzjoni ta’ dawn li ġejjin. Huma permessi strumenti oħra li jagħtu riżultat ekwivalenti.
      18.6.2.1.   Ċavetta mekkanika (li tikkonforma mar-rekwiżiti tal-Anness X għal dan ir-Regolament) li tista’ tiġi msieħba ma’ sistema ċentralizzata għall-għeluq tal-vettura li tinkludi mill-anqas 1 000 varjant, imħaddma minn barra.
      18.6.2.2.   Apparat tal-elettriku/elettroniku, eż. kontroll mill-bogħod, b’mill-anqas 50 000 varjant u għandu jinkorpora rolling codes u/jew ikollu perjodu minimu ta’ skansjoni ta’ għaxart ijiem, eż. massimu ta’ 5 000 varjant kull 24 siegħa għal minimu ta’ 50 000 varjant.
      18.6.2.3.   Ċavetta mekkanika jew strument elettriku/elettroniku fil-kompartiment protett tal-passiġġieri, b’dewmien imkejjel għall-ħruġ/dħul.
      18.7.   Dewmien għall-ħruġ
      Jekk l-apparat biex tissettja l-AS ikun imwaħħal fil-parti protetta, għandu jiġi pprovdut dewmien għall-ħruġ. Għandu jkun possibbli li d-dewmien għall-ħruġ jiġi ssettjat bejn 15-il sekonda u 45 sekonda wara li jkun tħaddem l-iswiċċ. Il-perjodu ta’ dewmien jista’ jiġi aġġustat biex jaqdi ċ-ċirkustanzi individwali tal-operaturi.
      18.8.   Dewmien għad-dħul
      Jekk l-apparat għat-tifi tal-VAS ikun imwaħħal fil-parti protetta, għandu jitħalla minimu ta’ 5 sekondi u massimu ta’ 15-il sekonda qabel ma jiġu attivati s-sinjali akustiċi u viżwali. Il-perjodu ta’ dewmien jista’ jiġi aġġustat biex jaqdi ċ-ċirkustanzi individwali tal-operaturi.
      18.9.   Wiri tal-istatus
      18.9.1.   Biex tingħata informazzjoni dwar l-istatus tal-AS (issettjata, mitfija, perjodu tal-issettjar tal-allarm, l-allarm ġie attivat), jista’ jiġi installat wiri viżwali ġewwa u barra l-kompartiment tal-passiġġieri. Il-qawwa tad-dawl tas-sinjali viżwali installati barra l-kompartiment tal-passiġġieri m’ għandhiex taqbeż iż-0.5 cd.
      18.9.2.   Jekk tkun ipprovduta indikazzjoni ta’ proċessi “dinamiċi” qosra bħall-bidliet minn “issettjata” għal “mitfija” u viċi-versa, din għandha tkun viżwali, skont il-paragrafu 18.9.1. Tali indikazzjoni viżwali tista’ tiġi prodotta wkoll bit-tħaddim simultanju tal-indikaturi tad-direzzjoni u/jew tal-bozza/bozoz fil-kompartiment tal-passiġġieri, bil-kundizzjoni li d-dewmien tal-indikazzjoni viżwali mill-indikaturi tad-direzzjoni ma taqbiżx 3 sekondi.
      18.10.   Provvista tal-elettriku
      Is-sors tal-elettriku għall-AS għandu jkun jew il-batterija tal-vettura jew batterija li tista’ terġa’ tiġi ċċarġjata. Fejn ipprovdut, tista’ tintuża batterija addizzjonali li tista’ terġa’ tiġi ċċarġjata jew li ma tistax terġa’ tiġi ċċarġjata. Dawn il-batteriji bl-ebda mod m’għandhom ifornu elettriku għal partijiet oħra tas-sistema elettrika tal-vettura.
      18.11.   Speċifikazzjonijiet għal funzjonijiet fakultattivi
      18.11.1.   Awtokontroll, indikazzjoni awtomatika ta’ qtugħ
      Meta tiġi ssettjata l-AS, sitwazzjonijiet irregolari, eż. ftuħ tal-bibien, eċċ., jistgħu jiġu rilevati minn funzjoni ta’ awtokontroll (kontroll tal-plawsibilità), u din is-sitwazzjoni tiġi indikata.
      18.11.2.   Allarm ta’ paniku
      Huwa permess allarm viżwali u/jew akustiku u/jew bir-radju indipendentement mill-istat (issettjata jew mitfija) u/jew il-funzjoni tal-AS. Tali allarm għandu jiġi attivat minn ġol-vettura u m’għandux jaffettwa l-istat (issettjata jew mitfija) tal-AS. Irid ikun possibbli wkoll għall-utent tal-vettura li jitfi l-allarm ta’ paniku. Fil-każ ta’ allarm akustiku, il-ħin ta’ kemm idum idoqq f’kull attivazzjoni m’għandux ikun limitat. Allarm ta’ paniku m’għandux jimmobilizza l-magna jew iwaqqafha jekk din tkun qiegħda taħdem.
      19.   KUNDIZZJONIJIET TAT-TEST
      Il-komponenti kollha tal-VAS jew tal-AS għandhom jiġu ttestjati skont il-proċeduri deskritti fil-paragrafu 7.
      Dan ir-rekwiżit ma japplikax għal:
      19.1.   Dawk il-komponenti li jkunu mwaħħla u ttestjati bħala parti mill-vettura, kemm jekk tkun imwaħħla VAS/AS kif ukoll jekk le (eż. bozoz); jew,
      19.2.   Dawk il-komponenti li jkunu ġew ittestjati qabel bħala parti mill-vettura u tkun ġiet ipprovduta evidenza dokumentarja.
      20.   STRUZZJONIJIET
      Kull vettura għandha tkun akkumpanjata minn:
      20.1.   Struzzjonijiet għall-użu;
      20.2.   Struzzjonijiet għall-manutenzjoni;
      20.3.   Twissija ġenerali dwar il-periklu li jsiru xi tibdiliet jew żidiet fis-sistema.
      21.   MODIFIKA TAT-TIP TA’ VETTURA U ESTENSJONI TAL-APPROVAZZJONI
      21.1.   Kull modifika tat-tip ta’ vettura għandha tiġi nnotifikata lid-Dipartiment Amministrattiv li approva t-tip ta’ vettura.
      Imbagħad id-dipartiment jista’ jew:
      21.1.1.   Jikkunsidra li l-modifiki magħmula ma jkunx probabbli li se jkollhom xi effett negattiv apprezzabbli u li fi kwalunkwe każ l-AS xorta tkun tikkonforma mar-rekwiżiti, jew
      21.1.2.   Jitlob rapport ieħor mingħand is-Servizz Tekniku.
      21.2.   Il-konferma jew rifjut tal-approvazzjoni, li jispeċifikaw il-modifika, għandhom jiġu kkomunikati bil-proċedura speċifikata fil-paragrafu 16.3. hawn fuq lill-Partijiet Kontraenti għall-Ftehim li jkunu qegħdin japplikaw dan ir-Regolament.
      21.3.   L-Awtorità Kompetenti li toħroġ l-estensjoni tal-approvazzjoni għandha tassenja numru serjali għal kull formola ta’ komunikazzjoni ppreparata għal tali estensjoni.
      22.   KONFORMITÀ TAL-PRODUZZJONI
      Il-konformità tal-proċeduri tal-produzzjoni għandha taqbel ma’ dawk stipulati fil-Ftehim, Appendiċi 2 (E/ECE/324-E/ECE/TRANS/505/Rev.2), bir-rekwiżiti li ġejjin:
      22.1.   Kull vettura approvata skont dan ir-Regolament għandha tkun immanifattura b’mod li tikkonforma mat-tip approvat billi tissodisfa r-rekwiżiti stipulati fil-paragrafi 17., 18. u 19. hawn fuq.
      22.2.   L-awtorità li tkun tat l-approvazzjoni tista’ fi kwalunkwe ħin tivverifika l-metodi ta’ kontroll tal-konformità applikati f’kull faċilità tal-produzzjoni. Il-frekwenza normali ta’ dawn il-verifiki għandha tkun darba kull sentejn.
      23.   PENALI GĦAN-NUQQAS TA’ KONFORMITÀ TAL-PRODUZZJONI
      23.1.   L-approvazzjoni mogħtija fir-rigward ta’ tip ta’ vettura skont dan ir-Regolament tista’ tiġi rtirata jekk ir-rekwiżiti stipulati fil-paragrafu 22. hawn fuq ma jiġux osservati.
      23.2.   Jekk Parti Kontraenti għall-Ftehim li tkun qiegħda tapplika dan ir-Regolament tirtira applikazzjoni li tkun tat qabel, hija għandha tgħarraf immedjatament b’dan lill-Partijiet Kontraenti l-oħra li jkunu qegħdin japplikaw dan ir-Regolament, permezz ta’ formola li tikkonforma mal-mudell fl-Anness II għal dan ir-Regolament.
      24.   TWAQQIF TAL-PRODUZZJONI B’MOD DEFINITTIV
      Jekk id-detentur tal-approvazzjoni jieqaf kompletament jimmanifattura tip ta’ vettura approvata skont dan ir-Regolament, huwa għandu jinforma b’dan lill-awtorità li tkun tat l-approvazzjoni.
      Malli tirċievi l-komunikazzjoni rilevanti, dik l-awtorità għandha tinforma biha lill-Partijiet Kontraenti l-oħra għall-Ftehim li jkunu qegħdin japplikaw dan ir-Regolament, permezz ta’ formola li tikkonforma mal-mudell fl-Anness II għal dan ir-Regolament.
      25.   ISMIJIET U INDIRIZZI TAS-SERVIZZI TEKNIĊI RESPONSABBLI BIEX IWETTQU T-TESTIJIET TAL-APPROVAZZJONI, U TAD-DIPARTIMENTI AMMINISTRATTIVI
      Il-Partijiet Kontraenti għall-Ftehim li jkunu qegħdin japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli biex iwettqu t-testijiet tal-approvazzjoni u tad-Dipartimenti Amministrattivi li jagħtu l-approvazzjoni u li lilhom iridu jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-irtirar tal-approvazzjoni, maħruġa f’pajjiżi oħra.
      PARTI III
      APPROVAZZJONI TAL-IMMOBILIZZATURI U L-APPROVAZZJONI TA’ VETTURA FIR-RIGWARD TAL-IMMOBILIZZATUR TAGĦHA
      26.   DEFINIZZJONIJIET
      Għall-iskop tal-Parti III ta’ dan ir-Regolament:
      26.1.   “Immobilizzatur” ifisser apparat li huwa maħsub sabiex jimpedixxi s-sewqan ta’ vettura bl-enerġija tagħha stess (prevenzjoni tal-użu mhux awtorizzat).
      26.2.   “Apparat ta’ kontroll” ifisser l-apparat neċessarju għall-issettjar u/jew it-tifi ta’ immobilizzatur.
      26.3.   “Wiri tal-istatus” ifisser kwalunkwe strument maħsub sabiex jindika l-istatus tal-immobilizzatur (issettjat/mitfi, bdil ta’ ssettjat għal mitfi u viċi-versa).
      26.4.   “Stat meta jkun issettjat” ifisser l-istat li fih il-vettura ma tistax tinstaq b’mod normali bl-enerġija tagħha stess.
      26.5.   “Stat meta jkun mitfi” ifisser l-istat li fih il-vettura tista’ tinstaq b’mod normali.
      26.6.   “Ċavetta” tfisser kwalunkwe strument iddisinjat u mibni biex jipprovdi metodu sabiex titħaddem sistema tal-għeluq, li tkun imfassla u mibnija sabiex titħaddem biss minn dak l-istrument.
      26.7.   “Override” tfisser karatteristika tad-diżinn li tillokkja l-immobilizzatur fil-kundizzjoni ta’ mitfi.
      26.8.   “Rolling code” ifisser kodiċi elettroniku li jikkonsisti minn diversi elementi li l-kombinazzjoni tinbidel b’mod każwali wara kull tħaddim tat-taqsima tat-trażmissjoni.
      26.9.   “Tip ta’ immobilizzatur” ifisser sistemi li ma jvarjawx b’mod sinifikanti minn xulxin f’aspetti importanti bħal:
      
                  (a)
               
               
                  l-isem kummerċjali jew il-marka tal-manifattur;
               
            
                  (b)
               
               
                  it-tip ta’ apparat ta’ kontroll;
               
            
                  (ċ)
               
               
                  id-diżinn tat-tħaddim tagħhom fuq is-sistema(i) rilevanti tal-vettura (kif imsemmi fil-paragrafu 32.1. hawn isfel).
               
            26.10.   “Tip ta’ vettura fir-rigward tal-immobilizzatur tagħha” ifisser vetturi li ma jvarjawx b’mod sinifikanti minn xulxin f’aspetti importanti bħal:
      
                  (a)
               
               
                  l-isem kummerċjali jew il-marka tal-manifattur;
               
            
                  (b)
               
               
                  karatteristiċi tal-vettura li jinfluwenzaw b’mod sinifikanti l-prestazzjonijiet tal-immobilizzatur;
               
            
                  (ċ)
               
               
                  it-tip u d-diżinn tal-immobilizzatur.
               
            27.   APPLIKAZZJONI GĦALL-APPROVAZZJONI TA’ IMMOBILIZZATUR
      27.1.   L-applikazzjoni għall-approvazzjoni ta’ immobilizzatur għandha tiġi sottomessa mill-manifattur jew mir-rappreżentant akkreditat tiegħu.
      27.2.   L-applikazzjoni għal kull tip ta’ immobilizzatur għandha tkun akkumpanjata minn:
      27.2.1.   Dokumentazzjoni fi tliet kopji li tagħti deskrizzjoni tal-karatteristiċi tekniċi tal-immobilizzatur, il-metodu tal-installazzjoni tiegħu, u l-miżura meħuda kontra l-attivazzjoni aċċidentali tiegħu;
      27.2.2.   Tliet kampjuni tat-tip ta’ immobilizzatur bil-komponenti kollha tiegħu. Kull wieħed mill-komponenti ewlenin irid ikun immarkat b’mod ċar u li ma jitħassarx bl-isem kummerċjali jew il-marka tal-applikant u d-desinjazzjoni tat-tip ta’ dak il-komponent.
      27.2.3.   Vettura(i) mgħammra bl-immobilizzatur li t-tip tiegħu jrid jiġi approvat, magħżula mill-applikant bi ftehim mas-Servizz Tekniku responsabbli għat-twettiq tat-testijiet tal-approvazzjoni.
      27.2.4.   Struzzjonijiet fi tliet kopji skont il-paragrafu 34. hawn isfel.
      28.   APPLIKAZZJONI GĦALL-APPROVAZZJONI TA’ VETTURA
      28.1.   Meta immobilizzatur approvat skont il-Parti III ta’ dan ir-Regolament ikun qiegħed jintuża ġewwa vettura sottomessa għal approvazzjoni skont il-Parti III ta’ dan ir-Regolament, m’għandhomx jiġu ripetuti t-testijiet li jrid jgħaddi minnhom immobilizzatur sabiex tinkiseb l-approvazzjoni tal-vettura skont il-Parti III ta’ dan ir-Regolament.
      28.2.   L-applikazzjoni għall-approvazzjoni ta’ tip ta’ vettura fir-rigward tal-immobilizzaturi tagħha għandha tiġi sottomessa mill-manifattur tal-vettura jew mir-rappreżentant akkreditat tiegħu.
      28.3.   Hija trid tkun akkumpanjata minn tliet kopji tad-dokumenti hawn taħt imsemmija u mid-dettalji li ġejjin:
      28.3.1.   Deskrizzjoni dettaljata tat-tip ta’ vettura u tal-partijiet tal-vettura relatati mal-immobilizzatur installat.
      28.3.2.   Lista tal-komponenti neċessarji biex jiġu identifikati l-immobilizzaturi li jistgħu jiġu installati fuq il-vettura.
      28.4.   Għandha tiġi sottomessa lis-Servizz Tekniku vettura rappreżentattiva tat-tip li jrid jiġi approvat.
      28.5.   Tista’ tiġi aċċettata vettura li ma tkunx tinkludi l-komponenti kollha relatati mat-tip sakemm ikun jista’ jintwera mill-applikant għas-sodisfazzjon tal-Awtorità Kompetenti, li n-nuqqas tal-komponenti mħollija barra m’għandu ebda effett fuq ir-riżultati tal-verifiki, għal dak li għandu x’jaqsam mar-rekwiżiti ta’ dan ir-Regolament.
      28.6.   Meta jkun qiegħed jintuża immobilizzatur approvat skont il-Parti III ta’ dan ir-Regolament, għandha tiġi pprovduta wkoll lis-Servizz Tekniku l-komunikazzjoni dwar l-approvazzjoni tat-tip.
      29.   APPROVAZZJONI TA’ IMMOBILIZZATUR
      29.1.   Jekk l-immobilizzatur sottomess għall-approvazzjoni skont dan ir-Regolament jissodisfa r-rekwiżiti tal-paragrafi 31., 32., u 33. hawn isfel, għandha tingħata l-approvazzjoni ta’ dak it-tip ta’ immobilizzatur.
      29.2.   Għandu jiġi assenjat numru tal-approvazzjoni għal kull tip approvat. L-ewwel żewġ numri tiegħu (attwalment 01 għas-serje tal-emendi 01) għandhom jindikaw is-serje tal-emendi li tinkorpora l-iżjed emendi tekniċi riċenti importanti li saru fir-Regolament fil-ħin tal-ħruġ tal-approvazzjoni. L-istess Parti Kontraenti ma tistax tassenja l-istess numru lil tip ieħor ta’ immobilizzatur.
      29.3.   L-avviż tal-approvazzjoni jew tal-estensjoni jew tar-rifjut tal-approvazzjoni ta’ tip ta’ immobilizzatur skont dan ir-Regolament għandu jiġi kkomunikat lill-Partijiet Kontraenti għall-Ftehim li jkunu qegħdin japplikaw dan ir-Regolament, permezz ta’ formola li tikkonforma mal-mudell fl-Anness III għal dan ir-Regolament.
      29.4.   Mal-komponent(i) prinċipali tal-immobilizzatur li jikkonforma ma’ tip ta’ immobilizzatur approvat skont dan ir-Regolament, għandha titwaħħal, b’mod ċar u faċilment aċċessibbli speċifikat fil-formola tal-approvazzjoni, marka ta’ approvazzjoni internazzjonali li tikkonsisti minn:
      29.4.1.   Ċirku madwar l-ittra “E” segwit min-numru li jidentifika l-pajjiż li jkun ta l-approvazzjoni (7);
      29.4.2.   In-numru ta’ dan ir-Regolament, segwit mill-ittra “R”, simbolu “A” jew “I” jew “AI” li jindika jekk is-sistema hijiex sistema ta’ allarm għall-vetturi jew immobilizzatur jew kombinazzjoni tat-tnejn, daxx u n-numru tal-approvazzjoni qrib iċ-ċirku preskritt fil-paragrafu 29.4.1.
      29.5.   Il-marka tal-approvazzjoni trid tkun tidher b’mod ċar u li ma titħassarx.
      29.6.   L-Anness V għal dan ir-Regolament jagħti eżempji ta’ arranġamenti tal-marki tal-approvazzjoni.
      29.7.   Bħala alternattiva għall-marka ta’ approvazzjoni deskritta fil-paragrafu 29.4. hawn fuq, għandu jinħareġ ċertifikat tal-konformità għal kull immobilizzatur offrut għall-bejgħ.
      Meta manifattur ta’ immobilizzatur iforni immobilizzatur approvat mhux immarkat lil manifattur ta’ vettura, sabiex jitwaħħal minn dak il-manifattur bħala apparat oriġinali għal mudell ta’ vettura jew firxa ta’ mudelli ta’ vettura, il-manifattur tal-immobilizzatur għandu jforni numru ta’ kopji taċ-ċertifikat tal-konformità lill-manifattur tal-vettura, suffiċjenti għal dak il-manifattur biex jikseb l-approvazzjoni tal-vettura skont il-paragrafu 30. ta’ dan ir-Regolament.
      Jekk l-immobilizzatur ikun iffurmat minn komponenti separati, il-komponent(i) prinċipali tiegħu għandhom iġorru marka ta’ referenza u ċ-ċertifikat tal-konformità għandu jipprovdi lista ta’ dawn il-marki ta’ referenza.
      Mudell taċ-ċertifikat tal-konformità huwa mogħti fl-Anness VI għal dan ir-Regolament.
      30.   APPROVAZZJONI TA’ VETTURA
      30.1.   Jekk il-vettura sottomessa għall-approvazzjoni skont dan ir-Regolament tissodisfa r-rekwiżiti tal-paragrafi 31., 32., u 33. hawn isfel, għandha tingħata l-approvazzjoni ta’ dik it-tip ta’ vettura.
      30.2.   Għandu jiġi assenjat numru tal-approvazzjoni għal kull tip approvat. L-ewwel żewġ ċifri tiegħu (attwalment 01 għas-serje tal-emendi 01) għandhom jindikaw is-serje tal-emendi li tinkorpora l-iżjed emendi tekniċi riċenti importanti li saru fir-Regolament fil-ħin tal-ħruġ tal-approvazzjoni. L-istess Parti Kontraenti ma tistax tassenja l-istess numru lil tip ieħor ta’ vettura.
      30.3.   L-avviż tal-approvazzjoni jew tal-estensjoni jew tar-rifjut tal-approvazzjoni ta’ tip ta’ vettura skont dan ir-Regolament għandu jiġi kkomunikat lill-Partijiet Kontraenti għall-Ftehim li jkunu qegħdin japplikaw dan ir-Regolament, permezz ta’ formola li tikkonforma mal-mudell fl-Anness IV għal dan ir-Regolament.
      30.4.   Ma’ kull vettura li tikkonforma ma’ tip ta’ vettura approvat skont dan ir-Regolament, għandha titwaħħal, b’mod ċar u faċilment aċċessibbli speċifikat fil-formola tal-approvazzjoni, marka ta’ approvazzjoni internazzjonali li tikkonsisti minn:
      30.4.1.   Ċirku madwar l-ittra “E” segwit min-numru li jidentifika l-pajjiż li jkun ta l-approvazzjoni (8);
      30.4.2.   In-numru ta’ dan ir-Regolament, segwit mill-ittra “R”, simbolu “A” jew “I” jew “AI” li jindika jekk il-vettura ġietx approvata fir-rigward tas-sistema tal-allarm tagħha jew l-immobilizzaturi tagħha jew kombinazzjoni tat-tnejn, daxx u n-numru tal-approvazzjoni fuq il-lemin taċ-ċirku preskritt fil-paragrafu 30.4.1.
      30.5.   Jekk il-vettura tikkonforma ma’ tip ta’ vettura approvat skont wieħed jew aktar mir-Regolamenti annessi mal-Ftehim, fil-pajjiż li jkun ta l-approvazzjoni skont dan il-Ftehim, ma jkunx hemm għalfejn jiġi ripetut is-simbolu preskritt fil-paragrafu 30.4.1.; f’każ bħal dan, ir-Regolament u n-numri tal-approvazzjoni u s-simboli addizzjonali tar-Regolamenti kollha li bihom ingħatat l-approvazzjoni fil-pajjiż li jkun ta l-approvazzjoni skont dan ir-Regolament għandhom jitpoġġew f’kolonni vertikali fuq il-lemin tas-simbolu preskritt fil-paragrafu 30.4.1.
      30.6.   Il-marka tal-approvazzjoni trid tkun tidher b’mod ċar u ma titħassarx.
      30.7.   Il-marka tal-approvazzjoni għandha titqiegħed qrib jew fuq il-pjanċa bl-informazzjoni dwar il-vettura mwaħħla mill-manifattur.
      30.8.   L-Anness V għal dan ir-Regolament jagħti eżempji ta’ arranġamenti tal-marki tal-approvazzjoni.
      31.   SPEĊIFIKAZZJONIJIET ĠENERALI
      31.1.   L-immobilizzatur irid ikun jista’ jiġi ssettjat u mitfi skont dawn ir-rekwiżiti.
      31.2.   Jekk l-immobilizzatur ikun jinkludi l-possibbiltà ta’ trażmissjoni bir-radju, eż. għall-issettjar jew tifi, huwa għandu jikkonforma mal-istandards rilevanti tal-ETSI (ara n-nota tal-qiegħ 1 pertinenti għall-paragrafu 5.3.), eż. EN 300 220-1 V1.3.1. (2000-09), EN 300 220-2 V1.3.1. (2000-09), EN 300 220-3 V1.1.1. (2000-09) u EN 301 489-3 V1.2.1. (2000-08) (fosthom kwalunkwe rekwiżiti rakkomandati). Il-frekwenza u l-enerġija massima rradjata tat-trażmissjonijiet tar-radju għall-issettjar u t-tifi tal-immobilizzatur iridu jikkonformaw mal-CEPT/ERC (ara n-nota tal-qiegħ 2 pertinenti għall-paragrafu 5.3.) Rakkomandazzjoni 70-03 (17 ta’ Frar 2000) dwar l-użu ta’ apparat ta’ medda qasira (ara n-nota tal-qiegħ 3 għall-paragrafu 5.3.).
      31.3.   L-immobilizzatur u l-installazzjoni tiegħu jridu jkunu ddisinjati b’mod li kwalunkwe vettura mgħammra tibqa’ tissodisfa r-rekwiżiti tekniċi.
      31.4.   M’għandux ikun possibbli għal immobilizzatur li jidħol fl-istat issettjat meta ċ-ċavetta tat-tqabbid tkun fil-magna taħdem, ħlief meta:
      
                  (a)
               
               
                  il-vettura tkun mgħammra jew maħsuba biex tiġi mgħammra għal skopijiet ta’ ambulanza, brigata għat-tifi tan-nar jew pulizija; jew
               
            
                  (b)
               
               
                  il-magna tkun meħtieġa biex:
                  
                              (i)
                           
                           
                              issuq makkinarju li jkun jifforma parti minn, jew immuntat fuq, il-vettura għal skopijiet differenti milli biex issuq il-vettura; jew
                           
                        
                              (ii)
                           
                           
                              iżżomm l-enerġija elettrika tal-batteriji tal-vettura f’livell meħtieġ sabiex jinstaq dak il-makkinarju jew l-apparat;
                           
                        u l-vettura tkun wieqfa bil-brejk tal-ipparkjar applikat. Meta tintuża din l-eċċezzjoni, dan il-fatt għandu jiġi indikat taħt il-partita 2 tal-addendum għad-dokument ta’ komunikazzjoni (Anness II għal dan ir-Regolament).
               
            31.5.   M’għandux ikun possibbli tagħmel override permanenti ta’ immobilizzatur.
      31.6.   L-immobilizzatur għandu jkun iddisinjat u mibni b’mod li meta jkun installat ma jaffettwax ħażin il-funzjoni mfassla u t-tħaddim mingħajr periklu tal-vettura, anki fil-każ ta’ funzjonament ħażin.
      31.7.   Immobilizzatur għandu jkun iddisinjat u mibni b’mod li, meta jkun installat fuq vettura, skont l-istruzzjonijiet tal-manifattur, ħadd ma jkun jista’ jirrendih ineffettiv jew jeqirdu malajr u mingħajr ma jiġbed l-attenzjoni, eż. bl-użu ta’ għodod, apparat jew fabbrikazzjonijiet irħas u li jinħbew malajr li huma faċilment disponibbli għall-pubbliku ġenerali. Għandha tkun xi ħaġa diffiċli u li tieħu l-ħin biex tibdel komponent jew assemblaġġ importanti bl-għan li jinqabeż l-immobilizzatur.
      31.8.   Immobilizzatur irid ikun iddisinjat u mibni b’mod li meta jkun installat kif speċifikat mill-manifattur, huwa jkun kapaċi jiflaħ għall-ambjent ta’ ġol-vettura għal tul ta’ żmien raġonevoli (għall-ittestjar ara l-paragrafu 33.). B’mod iżjed partikolari, il-karatteristiċi tal-elettriku tas-sistema taċ-ċirkwiti abbord m’għandhomx jiġu affettwati negattivament biż-żieda tal-immobilizzatur (lead cross-sections, sigurtà tal-kuntatti, eċċ.).
      31.9.   Immobilizzatur jista’ jiġi kkombinat ma’ sistemi oħra tal-vettura jew jista’ jiġi integrat fihom (eż. ġestjoni tal-magna, sistemi tal-allarm).
      31.10.   M’għandux ikun possibbli għal immobilizzatur li jimpedixxi r-rilaxx tal-brejkijiet tal-vettura, ħlief fil-każ ta’ immobilizzatur li jimpedixxi r-rilaxx ta’ brejkijiet tal-molla rilaxxati b’mod pnewmatiku (9) u jaħdem b’mod li fi tħaddim normali, jew f’kundizzjonijiet ta’ ħsara, ir-rekwiżiti tekniċi tar-Regolament Nru. 13 fis-seħħ fil-ħin tal-applikazzjoni għall-approvazzjoni tat-tip skont dan ir-Regolament jiġu sodisfatti.
      Il-konformità ma’ dan il-paragrafu ma teżentax immobilizzatur li jimpedixxi r-rilaxx ta’ brejkijiet tal-molla rilaxxati b’mod pnewmatiku mir-rekwiżiti tekniċi stipulati f’dan ir-Regolament.
      31.11.   M’għandux ikun possibbli għal immobilizzatur li jaħdem b’tali mod li japplika l-brejkijiet tal-vettura.
      32.   SPEĊIFIKAZZJONIJIET PARTIKOLARI
      32.1.   Livell ta’ diżattivazzjoni
      
      32.1.1.   Immobilizzatur għandu jkun iddisinjat b’mod li jimpedixxi t-tħaddim tal-vettura bil-qawwa tagħha stess b’mill-anqas wieħed mill-modi li ġejjin:
      32.1.1.1.   jiddiżattiva, f’każ ta’ twaħħil wara l-bejgħ, jew vettura mgħammra b’magna diesel, mill-anqas żewġ ċirkwiti separati tal-vettura li jkunu meħtieġa għat-tħaddim tal-vettura bil-qawwa tagħha stess (eż. mutur biex tistartja, tqabbid, provvista tal-fjuwil, brejkijiet tal-molla rilaxxati b’mod pnewmatiku, eċċ.);
      32.1.1.2.   interferenza minn kodiċi ta’ mill-anqas unità waħda ta’ kontroll meħtieġa għat-tħaddim tal-vettura;
      32.1.2.   Immobilizzatur għal twaħħil fuq vettura mgħammra b’konvertitur katalittiku m’għandux jikkawża l-fjuwil mhux maħruq jidħol fl-egżost.
      32.2.   Affidabilità tat-tħaddim
      
      L-affidabilità tat-tħaddim għandha tinkiseb b’diżinn xieraq tal-immobilizzatur, billi jitqiesu l-kundizzjonijiet ambjentali speċifiċi fil-vettura (ara l-paragrafi 31.8. u 33.).
      32.3.   Sigurtà tat-tħaddim
      
      Għandu jiġi assigurat li l-immobilizzatur ma jibdilx l-istat tiegħu (issettjat/mitfi) b’riżultat ta’ xi wieħed mit-testijiet fil-paragrafu 33.
      32.4.   Issettjar tal-immobilizzatur
      
      32.4.1.   L-immobilizzatur irid jiġi ssettjat mingħajr azzjoni supplimentari mis-sewwieq talanqas b’wieħed mill-mod li ġejjin:
      
                  (a)
               
               
                  b’tidwir taċ-ċavetta tat-tqabbid fil-pożizzjoni “0” fis-serratura tat-tqabbid u l-attivazzjoni ta’ bieb; barra minn hekk, l-immobilizzaturi li jintfew immedjatament qabel jew waqt il-proċedura normali għall-istartjar tal-vettura huma permessi li jixegħlu mat-tifi tal-karozza.
               
            
                  (b)
               
               
                  massimu ta’ minuta wara t-tneħħija taċ-ċavetta mis-serratura tat-tqabbid.
               
            32.4.2.   Jekk l-immobilizzatur jista’ jidħol fl-istat meta jkun issettjat meta ċ-ċavetta tat-tqabbid tkun fil-funzjoni ta’ tħaddim tal-magna kif ipprovdut fil-paragrafu 31.4., l-immobilizzatur jista’ jiġi ssettjat ukoll bil-ftuħ tal-bieba tas-sewwieq u/jew billi l-utent awtorizzat iwettaq azzjoni intenzjonata.
      32.5.   Tifi
      
      32.5.1.   It-tifi għandu jinkiseb bl-użu ta’ strument wieħed jew kombinazzjoni ta’ dawn li ġejjin. Huma permessi strumenti oħra b’livell ekwivalenti ta’ sigurtà li jagħtu riżultati ekwivalenti.
      32.5.1.1.   Tastiera sabiex jiddaħħal kodiċi magħżul b’mod individwali li jkollu mill-anqas 10 000 varjant.
      32.5.1.2.   Apparat tal-elettriku/elettroniku, eż. kontroll mill-bogħol, b’mill-anqas 50 000 varjant u għandu jinkorpora rolling codes u/jew ikollu perjodu minimu ta’ skansjoni ta’ għaxart ijiem, eż. massimu ta’ 5 000 varjant kull 24 siegħa għal minimu ta’ 50 000 varjant.
      32.5.1.3.   Jekk it-tifi jista’ jinkiseb permezz ta’ kontroll mill-bogħod, l-immobilizzatur irid jerġa’ lura għall-kundizzjoni ta’ ssettjat fi żmien 5 minuti mit-tifi jekk ma tkun ittieħdet ebda azzjoni supplimentari fuq iċ-ċirkwit tat-tqabbid.
      32.6.   Wiri tal-istatus
      
      32.6.1.   Biex tingħata informazzjoni dwar l-istatus tal-immobilizzatur (issettjat/mitfi, bdil ta’ ssettjat għal mitfi u viċi-versa), huwa permess wiri viżwali ġewwa u barra l-kompartiment tal-passiġġieri. L-intensità tad-dawl tas-sinjali viżwali installati barra l-kompartiment tal-passiġġieri m’għandhiex taqbeż iż-0.5 cd.
      32.6.2.   Jekk tkun ipprovduta indikazzjoni ta’ proċessi “dinamiċi” qosra bħall-bidliet minn “issettjat” għal “mitfi” u viċi-versa, din għandha tkun viżwali, skont il-paragrafu 32.6.1. Tali indikazzjoni viżwali tista’ tiġi prodotta wkoll bit-tħaddim simultanju tal-indikaturi tad-direzzjoni u/jew tal-bozza/bozoz fil-kompartiment tal-passiġġieri, bil-kundizzjoni li d-dewmien tal-indikazzjoni viżwali mill-indikaturi tad-direzzjoni ma jaqbiżx 3 sekondi.
      33.   IL-PARAMETRI TAT-TĦADDIM U L-KUNDIZZJONIJIET TAT-TEST
      33.1.   Parametri tat-tħaddim
      
      Il-komponenti kollha tal-immobilizzatur għandhom jikkonformaw mal-preskrizzjonijiet mogħtija fil-paragrafu 7. ta’ dan ir-Regolament.
      Dan ir-rekwiżit ma japplikax għal:
      
                   
               
               
                  Dawk il-komponenti li jkunu mwaħħla u ttestjati bħala parti mill-vettura, sew jekk ikun imwaħħal immobilizzatur kif ukoll jekk le (eż. bozoz); jew,
               
            
                   
               
               
                  dawk il-komponenti li jkunu ġew ittestjati qabel bħala parti mill-vettura u ġiet ipprovduta evidenza dokumentarja.
               
            33.2.   Kundizzjonijiet tat-test
      
      It-testijiet kollha għandhom jitwettqu f’sekwenza fuq immobilizzatur wieħed. Madankollu, fid-diskrezzjoni tal-awtorità tat-test, jistgħu jintużaw kampjuni oħra jekk dan ma jitqiesx li jaffettwa r-riżultati tat-testijiet l-oħra.
      33.3.   Test tat-tħaddim
      
      Meta jitlestew it-testijiet kollha speċifikati hawn isfel, l-immobilizzatur għandu jiġi ttestjat fil-kundizzjonijiet normali tat-test speċifikati fil-paragrafu 7.2.1.2. ta’ dan ir-Regolament biex jiġi ċċekkjat jekk jibqax jaħdem normali. Fejn ikun meħtieġ, jistgħu jinbidlu l-fjusijiet qabel it-test.
      Il-komponenti kollha tal-immobilizzatur għandhom jikkonformaw mal-preskrizzjonijiet mogħtija fil-paragrafi 7.2.2. sa 7.2.8. u 7.2.12. ta’ dan ir-Regolament.
      34.   STRUZZJONIJIET
      (Paragrafu 34.1. sa 34.3. għall-iskopijiet ta’ installazzjoni wara l-bejgħ biss).
      Kull immobilizzatur għandu jkun akkumpanjat minn:
      34.1.   Struzzjonijiet għall-installazzjoni
      34.1.1.   Il-lista tal-vetturi u tal-mudelli ta’ vetturi li għalihom huwa intenzjonat l-apparat. Din il-lista tista’ tkun speċifika jew ġenerika, eż. “il-karozzi kollha b’magna petrol u batteriji negative earth ta’ 12 V”.
      34.1.2.   Il-metodu tal-installazzjoni illustrat b’ritratti u/jew b’diżinni ċari ħafna.
      34.1.3.   L-istruzzjonijiet dettaljati għall-installazzjoni pprovduti mill-fornitur għandhom ikunu tali li meta jiġu segwiti sewwa minn installatur kompetenti, is-sigurtà u l-affidabilità tal-vettura ma jiġux affettwati.
      34.1.4.   L-istruzzjonijiet fornuti għall-installazzjoni għandhom jidentifikaw ir-rekwiżiti fir-rigward tal-enerġija elettrika tal-immobilizzatur u, fejn rilevanti, għandhom jirrakkomandaw tkabbir fid-daqs tal-batterija.
      34.1.5.   Il-fornitur għandu jipprovdi proċeduri ta’ wara l-installazzjoni biex tiġi ċċekkjata l-vettura. Għandha tingħata attenzjoni partikolari għall-karatteristiċi relatati mas-sigurtà.
      34.2.   Ċertifikat vojt tal-installazzjoni, li eżempju tiegħu huwa mogħti fl-Anness VII.
      34.3.   Stqarrija ġenerali għax-xerrej tal-immobilizzatur li tiġbed l-attenzjoni tiegħu għall-punti li ġejjin:
      34.3.1.   l-immobilizzatur għandu jiġi installat skont l-instruzzjonijiet tal-manifattur;
      34.3.2.   huwa rakkomandat li jintgħażel installatur tajjeb (jista’ jiġi kkuntattjat il-manifattur tal-immobilizzatur biex jindika installaturi adatti);
      34.3.3.   iċ-ċertifikat tal-installazzjoni fornut mal-immobilizzatur għandu jimtela mill-installatur.
      34.4.   Struzzjonijiet għall-użu
      34.5.   Struzzjonijiet għall-manutenzjoni
      34.6.   Twissija ġenerali dwar il-perikli li jsiru xi tibdiliet jew żidiet fl-immobilizzatur; tali bidliet u żidiet jinvalidaw awtomatikament iċ-ċertifikat tal-installazzjoni msemmi fil-paragrafu 34.2. hawn fuq.
      35.   MODIFIKA TAT-TIP TA’ IMMOBILIZZATUR JEW TAT-TIP TA’ VETTURA U ESTENSJONI TAL-APPROVAZZJONI
      Kull modifika tat-tip ta’ immobilizzatur jew tat-tip ta’ vettura għandha tiġi nnotifikata lid-Dipartiment Amministrattiv li jkun approva dan it-tip ta’ immobilizzatur.
      Id-dipartiment imbagħad jista’ jew:
      
                  (a)
               
               
                  jikkunsidra li l-modifiki magħmula ma jkunux probabbli li se jkollhom xi effett negattiv apprezzabbli u li fi kwalunkwe każ l-immobilizzatur jew il-vettura xorta jkunu jikkonformaw mar-rekwiżiti; jew
               
            
                  (b)
               
               
                  jitlob rapport ieħor tat-test għal xi wħud mit-testijiet jew għat-testijiet kollha deskritti fil-paragrafi 31., 32. u 33. ta’ dan ir-Regolament mis-Servizz Tekniku responsabbli għat-twettiq tat-testijiet.
               
            Il-konferma jew ir-rifjut tal-approvazzjoni, li jispeċifikaw il-modifika, għandhom jiġu kkomunikati bil-proċedura speċifikata fil-paragrafu 29.3. hawn fuq lill-Partijiet Kontraenti għall-Ftehim li jkunu qegħdin japplikaw dan ir-Regolament.
      L-Awtorità Kompetenti li toħroġ l-estensjoni tal-approvazzjoni għandha tassenja numru serjali għal kull komunikazzjoni ppreparata għal tali estensjoni.
      36.   KONFORMITÀ TAL-PRODUZZJONI
      Il-konformità tal-proċeduri tal-produzzjoni għandha taqbel ma’ dawk stipulati fil-Ftehim, Appendiċi 2 (E/ECE(324-E/ECE/TRANS/505/Rev.2), bir-rekwiżiti li ġejjin:
      36.1.   Kull immobilizzatur jew vettura approvati skont dan ir-Regolament fir-rigward tal-immobilizzatur tiegħu għandhom jiġu immanifatturati b’mod li jikkonforma mat-tip approvat billi jissodisfaw ir-rekwiżiti stipulati fil-paragrafi 31., 32. u 33. hawn fuq.
      36.2.   L-awtorità li tkun tat l-approvazzjoni tista’ fi kwalunkwe ħin tivverifika l-metodi ta’ kontroll tal-konformità applikati f’kull faċilità tal-produzzjoni. Il-frekwenza normali ta’ dawn il-verifiki għandha tkun darba kull sentejn.
      37.   PENALI GĦAN-NUQQAS TA’ KONFORMITÀ TAL-PRODUZZJONI
      37.1.   L-approvazzjoni mogħtija fir-rigward ta’ tip ta’ immobilizzatur jew ta’ tip ta’ vettura skont dan ir-Regolament tista’ tiġi rtirata jekk ir-rekwiżiti stipulati fil-paragrafu 36. hawn fuq ma jiġux osservati.
      37.2.   Jekk Parti Kontraenti għall-Ftehim li tkun qiegħda tapplika dan ir-Regolament tirtira approvazzjoni li tkun tat qabel, hija għandha tgħarraf immedjatament b’dan lill-Partijiet Kontraenti l-oħra li jkunu qegħdin japplikaw dan ir-Regolament, permezz ta’ formola li tikkonforma mal-mudelli fl-Anness III u fl-Anness IV għal dan ir-Regolament.
      38.   TWAQQIF TAL-PRODUZZJONI B’MOD DEFINITTIV
      Jekk id-detentur tal-approvazzjoni jieqaf kompletament jimmanifattura tip ta’ immobilizzatur jew tip ta’ vettura approvati skont dan ir-Regolament, huwa għandu jinforma b’dan lill-awtorità li tkun tat l-approvazzjoni.
      Malli tirċievi l-komunikazzjoni rilevanti, dik l-awtorità għandha tinforma b’dan lill-Partijiet Kontraenti l-oħra għall-Ftehim li jkunu qegħdin japplikaw dan ir-Regolament, permezz ta’ formola li tikkonforma mal-mudell fl-Anness IV għal dan ir-Regolament.
      39.   DISPOŻIZZJONIJIET TRANŻIZZJONALI
      39.1.   Approvazzjoni tat-tip ta’ immobilizzatur
      39.1.1.   Minn 36 xahar wara d-dħul fis-seħħ tas-Suppliment 4 għas-serje tal-emendi 01, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ komponent jew l-unità teknika separata għall-approvazzjoni tissodisfa r-rekwiżiti ta’ dan ir-Regolament kif emendat mis-Suppliment 4 għas-serje tal-emendi 01.
      39.1.2.   Il-Partijiet Kontraenti li japplikaw dan ir-Regolament għandhom ikomplu jagħtu approvazzjonijiet lil dawk it-tipi ta’ komponenti jew unitajiet tekniċi separati li jikkonformaw mar-rekwiżiti tal-verżjoni oriġinali ta’ dan ir-Regolament, kif emendat minn kwalunkwe serje preċedenti ta’ emendi, bil-kundizzjoni li l-komponent jew l-unità teknika separata jkunu intenzjonati bħala sostituzzjoni sabiex jitwaħħlu fuq vetturi fl-użu u li ma jkunx teknikament vijabbli twaħħal komponent jew unità teknika separata li tissodisfa r-rekwiżiti kontenuti f’dan ir-Regolament kif emendat mis-Suppliment 4 għas-serje tal-emendi 01.
      39.2.   Approvazzjoni ta’ tip ta’ vettura
      39.2.1.   Minn 36 xahar wara d-dħul fis-seħħ tas-Suppliment 4 għas-serje tal-emendi 01, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura għall-approvazzjoni tkun tissodisfa r-rekwiżiti ta’ dan ir-Regolament kif emendat mis-Suppliment 4 għas-serje tal-emendi 01.
      40.   ISMIJIET U INDIRIZZI TAS-SERVIZZI TEKNIĊI RESPONSABBLI BIEX IWETTQU T-TESTIJIET TAL-APPROVAZZJONI, U TAD-DIPARTIMENTI AMMINISTRATTIVI
      Il-Partijiet Kontraenti għall-Ftehim li jkunu qegħdin japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli biex iwettqu t-testijiet tal-approvazzjoni u tad-Dipartimenti Amministrattivi li jagħtu l-approvazzjoni u li lilhom iridu jintbagħtu l-formoli li jiċċertifikaw l-approvazzjoni jew l-estensjoni jew l-irtirar tal-approvazzjoni, maħruġa f’pajjiżi oħra.
      
         (*)  Huma kkunsidrati biss vetturi b’sistemi li jaħdmu bl-elettriku ta’ 12-il volt.
      
         (1)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vakanti), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vakanti), 31 għall-Bosnia u Ħerżegovina, 32 għal-Latvja, 33 (vakanti), 34 għall-Bulgarija, 35 (vakanti), 36 għal-Litwanja, 37 għat-Turkija, 38 (vakanti), 39 għall-Ażerbajġan, 40 għall-ex Repubblika Jugoslava tal-Maċedonja, 41 (vakanti), 42 għall-Komunità Ewropea (L-approvazzjonijiet jingħataw mill-Istati Membri tagħha billi jużaw is-simbolu ECE rispettiv tagħhom), 43 għall-Ġappun, 44 (vakanti), 45 għall-Awstralja, 46 għall-Ukraina, 47 għall-Afrika ta’ Isfel, 48 għan-New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malasja u 53 għat-Tajlandja. In-numri suċċessivi għandhom jingħataw lill-pajjiżi l-oħra fl-ordni kronoloġika li biha jirratifikaw jew jaderixxu mal-Ftehim dwar l-Adozzjoni ta’ Preskrizzjonijiet Tekniċi Uniformi għal Vetturi bir-Roti, Tagħmir u Partijiet li jistgħu Jitwaħħlu u/jew Jintużaw fuq Vetturi bir-Roti u l-Kundizzjonijiet għar-Rikonoxximent Reċiproku ta’ Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri assenjati għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         (2)  ETSI:Istitut Ewropew għall-Istandards fit-Telekomunikazzjoni.
      Jekk dawn l-Istandards ma jkunux disponibbli meta jidħol fis-seħħ dan ir-Regolament, f’dak il-każ għandhom japplikaw ir-rekwiżiti domestiċi rilevanti.
      
         (3)  CEPT:Konferenza Ewropea tal-Amministrazzjonijiet Postali u tat-Telekomunikazzjonijiet
      ERC:Kumitat tar-Radjukomunikazzjonijiet Ewropej
      
         (4)  Il-Partijiet Kontraenti jistgħu jipprojbixxu l-frekwenza u/jew l-enerġija u jistgħu jippermettu l-użu ta’ frekwenza u/jew enerġija oħra.
      
         (5)  Il-bozoz li jintużaw bħala parti mill-apparat ta’ twissija viżwali u li huma inklużi fis-sistema tad-dawl standard tal-karozza m’għandhomx għalfejn jikkonformaw mal-parametri tat-tħaddim fil-paragrafu 7.1. u m’għandhomx jiġu sottomessi għat-testijiet elenkati taħt il-paragrafu 7.2.
      
         (6)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vakanti), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vakanti), 31 għall-Bosnia u Ħerżegovina, 32 għal-Latvja, 33 (vakanti), 34 għall-Bulgarija, 35 (vakanti), 36 għal-Litwanja, 37 għat-Turkija, 38 (vakanti), 39 għall-Ażerbajġan, 40 għall-ex Repubblika Jugoslava tal-Maċedonja, 41 (vakanti), 42 għall-Komunità Ewropea (L-approvazzjonijiet jingħataw mill-Istati Membri tagħha billi jużaw is-simbolu ECE rispettiv tagħhom), 43 għall-Ġappun, 44 (vakanti), 45 għall-Awstralja, 46 għall-Ukraina, 47 għall-Afrika ta’ Isfel, 48 għan-New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malasja u 53 għat-Tajlandja. In-numri suċċessivi għandhom jingħataw lill-pajjiżi l-oħra fl-ordni kronoloġika li biha jirratifikaw jew jaderixxu mal-Ftehim dwar l-Adozzjoni ta’ Preskrizzjonijiet Tekniċi Uniformi għal Vetturi bir-Roti, Tagħmir u Partijiet li jistgħu Jitwaħħlu u/jew Jintużaw fuq Vetturi bir-Roti u l-Kundizzjonijiet għar-Rikonoxximent Reċiproku ta’ Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri assenjati għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         (7)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vakanti), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vakanti), 31 għall-Bosnia u Ħerżegovina, 32 għal-Latvja, 33 (vakanti), 34 għall-Bulgarija, 35 (vakanti), 36 għal-Litwanja, 37 għat-Turkija, 38 (vakanti), 39 għall-Ażerbajġan, 40 għall-ex Repubblika Jugoslava tal-Maċedonja, 41 (vakanti), 42 għall-Komunità Ewropea (L-approvazzjonijiet jingħataw mill-Istati Membri tagħha billi jużaw is-simbolu ECE rispettiv tagħhom), 43 għall-Ġappun, 44 (vakanti), 45 għall-Awstralja, 46 għall-Ukraina, 47 għall-Afrika ta’ Isfel, 48 għan-New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malasja u 53 għat-Tajlandja. In-numri suċċessivi għandhom jingħataw lill-pajjiżi l-oħra fl-ordni kronoloġika li biha jirratifikaw jew jaderixxu mal-Ftehim dwar l-Adozzjoni ta’ Preskrizzjonijiet Tekniċi Uniformi għal Vetturi bir-Roti, Tagħmir u Partijiet li jistgħu Jitwaħħlu u/jew Jintużaw fuq Vetturi bir-Roti u l-Kundizzjonijiet għar-Rikonoxximent Reċiproku ta’ Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri assenjati għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         (8)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vakanti), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vakanti), 31 għall-Bosnia u Ħerżegovina, 32 għal-Latvja, 33 (vakanti), 34 għall-Bulgarija, 35 (vakanti), 36 għal-Litwanja, 37 għat-Turkija, 38 (vakanti), 39 għall-Ażerbajġan, 40 għall-ex Repubblika Jugoslava tal-Maċedonja, 41 (vakanti), 42 għall-Komunità Ewropea (L-approvazzjonijiet jingħataw mill-Istati Membri tagħha billi jużaw is-simbolu ECE rispettiv tagħhom), 43 għall-Ġappun, 44 (vakanti), 45 għall-Awstralja, 46 għall-Ukraina, 47 għall-Afrika ta’ Isfel, 48 għan-New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malasja u 53 għat-Tajlandja. In-numri suċċessivi għandhom jingħataw lill-pajjiżi l-oħra fl-ordni kronoloġika li biha jirratifikaw jew jaderixxu mal-Ftehim dwar l-Adozzjoni ta’ Preskrizzjonijiet Tekniċi Uniformi għal Vetturi bir-Roti, Tagħmir u Partijiet li jistgħu Jitwaħħlu u/jew Jintużaw fuq Vetturi bir-Roti u l-Kundizzjonijiet għar-Rikonoxximent Reċiproku ta’ Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri assenjati għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         (9)  Kif definit fl-Anness VIII tar-Regolament Nru. 13, kif emendat.
      
         ANNESS I
         KOMUNIKAZZJONI
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            Isem tal-amministrazzjoni:
            dwar: (2)
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI MIĊĦUDA
            APPROVAZZJONI RTIRATA
            TWAQQIF TAL-PRODUZZJONI B’MOD DEFINITTIV
            ta’ tip ta’ sistema ta’ allarm għall-vetturi (VAS) skont il-Parti I tar-Regolament Nru. 97
            Approvazzjoni Nru.:
            Estensjoni Nru.:
            1. Isem kummerċjali jew il-marka tal-VAS:
            2. Tip ta’ VAS:
            3. L-isem u l-indirizz tal-manifattur:
            4. Jekk applikabbli, l-isem u l-indirizz tar-rappreżentant tal-manifattur:
            5. Deskrizzjoni qasira tal-VAS u tal-immobilizzatur (jekk applikabbli):
            6. Tip ta’ vettura li fuqha ġiet ittestjata l-VAS:
            7. Sistema sottomessa għall-approvazzjoni fi:
            8. Servizz Tekniku responsabbli biex iwettaq it-testijiet tal-approvazzjoni:
            9. Data tar-rapport maħruġ minn dak is-servizz:
            10. Numru tar-rapport maħruġ minn dak is-servizz:
            11. L-approvazzjoni ġiet mogħtija/miċħuda/estiża/irtirata (2)
            12. Raġuni(jiet) għall-estensjoni tal-approvazzjoni:
            13. Jekk applikabbli, il-pożizzjoni tal-marka(i) tal-approvazzjoni fuq il-komponenti prinċipali:
            14. Post:
            15. Data:
            16. Firma:
            17. Id-dokumenti segwenti, li jġorru n-numru tal-approvazzjoni li jidher hawn fuq, huma mehmużin ma’ din il-komunikazzjoni.
            lista tal-komponenti, identifikati kif għandu jkun, li jiffurmaw il-VAS;
            lista tal-fajls depożitati mas-Servizz Amministrattiv li ta l-approvazzjoni tat-tip, u li jistgħu jinkisbu jekk jiġu mitluba.
            (1) Numru li jidentifika l-pajjiż li ta/estenda/ċaħad/irtira l-approvazzjoni (ara d-dispożizzjonijiet fir-rigward tal-approvazzjoni fir-Regolament).
            (2) Ħassar fejn ma japplikax.
         
      
      
         ANNESS II
         KOMUNIKAZZJONI
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            Isem tal-amministrazzjoni:
            dwar: (2)
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI MIĊĦUDA
            APPROVAZZJONI RTIRATA
            TWAQQIF TAL-PRODUZZJONI B’MOD DEFINITTIV
            ta’ tip ta’ vettura fir-rigward tas-sistema tal-allarm tagħha skont il-Parti II tar-Regolament Nru. 97
            Approvazzjoni Nru.:
            Estensjoni Nru.:
            1. Isem kummerċjali jew il-marka tal-vettura:
            2. Tip ta’ vettura:
            3. L-isem u l-indirizz tal-manifattur:
            4. Jekk applikabbli, l-isem u l-indirizz tar-rappreżentant tal-manifattur:
            5. Deskrizzjoni qasira:
            6. Vettura sottomessa għall-approvazzjoni fi:
            7. Servizz Tekniku responsabbli biex iwettaq it-testijiet tal-approvazzjoni:
            8. Data tar-rapport maħruġ minn dak is-servizz:
            9. Numru tar-rapport maħruġ minn dak is-servizz:
            10. L-approvazzjoni ġiet mogħtija/miċħuda/estiża/irtirata (2)
            11. Raġuni(jiet) għall-estensjoni tal-approvazzjoni:
            12. Pożizzjoni tal-marka tal-approvazzjoni fuq il-vettura:
            13. Post:
            14. Data:
            15. Firma:
            16. Id-dokumenti segwenti, li jġorru n-numru tal-approvazzjoni li jidher hawn fuq, huma mehmużin ma’ din il-komunikazzjoni:
            lista ta’ komponenti, li jidentifikaw sistemi ta’ allarm li jistgħu jiġu installati fuq it-tip ta’ vettura;
            lista tal-fajls depożitati mas-Servizz Amministrattiv li ta l-approvazzjoni tat-tip, u li jistgħu jinkisbu jekk jiġu mitluba.
            (1) Numru li jidentifika l-pajjiż li ta/estenda/ċaħad/irtira l-approvazzjoni (ara d-dispoizzjonijiet fir-rigward tal-approvazzjoni fir-Regolament).
            (2) Ħassar fejn ma japplikax.
         
      
      
         ANNESS III
         KOMUNIKAZZJONI
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            Isem tal-amministrazzjoni:
            dwar: (2)
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI MIĊĦUDA
            APPROVAZZJONI RTIRATA
            TWAQQIF TAL-PRODUZZJONI B’MOD DEFINITTIV
            ta’ tip ta’ immobilizzatur skont il-Parti III tar-Regolament Nru. 97
            Approvazzjoni Nru.:
            Estensjoni Nru.:
            1. Isem kummerċjali jew il-marka tal-immobilizzatur:
            2. Tip ta’ immobilizzatur:
            3. L-isem u l-indirizz tal-manifattur:
            4. Jekk applikabbli, l-isem u l-indirizz tar-rappreżentant tal-manifattur:
            5. Deskrizzjoni qasira tal-immobilizzatur:
            6. Tip ta’ vettura li fuqu ġie ttestjat l-immobilizzatur:
            7. Jekk applikabbli, it-tip(i) ta’ vettura(i) li fuqu/fuqhom huwa maħsub li jitwaħħal l-immobilizzatur:
            8. Sistema sottomessa għall-approvazzjoni fi:
            9. Servizz Tekniku responsabbli biex iwettaq it-testijiet tal-approvazzjoni:
            10. Data tar-rapport maħruġ minn dak is-servizz:
            11. Numru tar-rapport maħruġ minn dak is-servizz:
            12. L-approvazzjoni ġiet mogħtija/estiża/miċħuda/irtirata (2)
            13. Raġuni(jiet) għall-estensjoni tal-approvazzjoni:
            14. Jekk applikabbli, il-pożizzjoni tal-marka(i) tal-approvazzjoni fuq il-komponenti prinċipali:
            15. Post:
            16. Data:
            17. Firma:
            18. Id-dokumenti segwenti, li jġorru n-numru tal-approvazzjoni li jidher hawn fuq, huma mehmużin ma’ din il-komunikazzjoni:
            lista tal-komponenti, identifikati kif għandu jkun, li jiffurmaw l-immobilizzatur;
            lista tal-fajls depożitati mas-Servizz Amministrattiv li ta l-approvazzjoni tat-tip, u li jistgħu jinkisbu jekk jiġu mitluba.
            (1) Numru li jidentifika l-pajjiż li ta/estenda/ċaħad/irtira l-approvazzjoni (ara d-dispożizzjonijiet fir-rigward tal-approvazzjoni fir-Regolament).
            (2) Ħassar fejn ma japplikax.
         
      
      
         ANNESS IV
         KOMUNIKAZZJONI
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            Isem tal-amministrazzjoni:
            dwar: (2)
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI MIĊĦUDA
            APPROVAZZJONI RTIRATA
            TWAQQIF TAL-PRODUZZJONI B’MOD DEFINITTIV
            ta’ tip ta’ vettura fir-rigward tal-immobilizzatur tagħha skont il-Parti III tar-Regolament Nru. 97
            Approvazzjoni Nru.:
            Estensjoni Nru.:
            1. Isem kummerċjali jew il-marka tal-vettura:
            2. Tip ta’ vettura:
            3. L-isem u l-indirizz tal-manifattur:
            4. Jekk applikabbli, l-isem u l-indirizz tar-rappreżentant tal-manifattur:
            5. Deskrizzjoni qasira:
            6. Vettura sottomessa għall-approvazzjoni fi:
            7. Servizz Tekniku responsabbli biex iwettaq it-testijiet tal-approvazzjoni:
            8. Data tar-rapport maħruġ minn dak is-servizz:
            9. Numru tar-rapport maħruġ minn dak is-servizz:
            10. L-approvazzjoni ġiet mogħtija/estiża/miċħuda/irtirata (2)
            11. Raġuni(jiet) għall-estensjoni tal-approvazzjoni:
            12. Pożizzjoni tal-marka tal-approvazzjoni fuq il-vettura:
            13. Post:
            14. Data:
            15. Firma:
            16. Id-dokumenti segwenti, li jġorru n-numru tal-approvazzjoni li jidher hawn fuq, huma mehmużin ma’ din il-komunikazzjoni:
            deskrizzjoni qasira tal-immobilizzatur u l-parti(jiet) tal-vettura li fuqha/fuqhom jaġixxi;
            lista tal-fajls depożitati mas-Servizz Amministrattiv li ta l-approvazzjoni tat-tip, u li jistgħu jinkisbu jekk jiġu mitluba.
            (1) Numru li jidentifika l-pajjiż li ta/estenda/ċaħad/irtira l-approvazzjoni (ara d-dispożizzjonijiet fir-rigward tal-approvazzjoni fir-Regolament).
            (2) Ħassar fejn ma japplikax.
         
      
      
         ANNESS V
         ARRANĠAMENTI TAL-MARKI TAL-APPROVAZZJONI
         Mudell A
         Figura 1
         
            
         Figura 2
         
            
         Figura 3
         
            
         Il-marka tal-approvazzjoni hawn fuq fil-figura 1 imwaħħla ma’ vettura jew ma’ VAS turi li t-tip ikkonċernat ġie approvat fl-Olanda (E 4), skont ir-Regolament Nru. 97 kif emendat mis-serje tal-emendi 01 taħt l-approvazzjoni Nru. 011234.
         Il-marka tal-approvazzjoni hawn fuq fil-figura 2 imwaħħla ma’ vettura jew immobilizzatur turi li t-tip ikkonċernat ġie approvat fl-Olanda (E 4), skont ir-Regolament Nru. 97 kif emendat mis-serje tal-emendi 01 taħt l-approvazzjoni Nru. 011234.
         Il-marka tal-approvazzjoni hawn fuq fil-figura 3 imwaħħla ma’ vettura jew ma’ VAS u immobilizzatur turi li t-tip ikkonċernat ġie approvat fl-Olanda (E 4), skont ir-Regolament Nru. 97 kif emendat mis-serje tal-emendi 01 taħt l-approvazzjoni Nru. 011234.
         L-ewwel żewġ numri tan-numru approvat jindikaw li l-approvazzjoni ngħatat skont ir-rekwiżiti tal-Anness Nru. 97 kif emendat mis-serje tal-emendi 01.
         Mudell B
         
            
         Il-marka tal-approvazzjoni hawn fuq imwaħħla ma’ vettura turi li t-tip ikkonċernat ġie approvat fir-rigward tas-sistema tal-allarm tagħha fl-Olanda (E 4) skont ir-Regolamenti Nru. 18 (*) u 97.
         L-ewwel żewġ ċifri tan-numri approvati jindikaw li, fid-dati meta ngħataw dawn l-approvazzjonijiet, ir-Regolament Nru. 18 kien jinkludi s-serje tal-emendi 02 u r-Regolament Nru. 97 kien jinkludi s-serje tal-emendi 01.
         
            (*)  It-tieni numru huwa mogħti biss bħala eżempju.
      
      
         ANNESS VI
         MUDELL TAĊ-ĊERTIFIKAT TAL-KONFORMITÀ
         
            
         Test ta 'immaġni
         
            Jien hawn taħt iffirmat
            (kunjom u isem)
            Niċċertifika li s-sistema tal-allarm/immobilizzatur tal-vettura (1) hawn isfel:
            Għamla:
            Tip:
            hija konformi kompletament mat-tip approvat
            fi:
            nhar:
            (post tal-approvazzjoni)
            (data)
            kif deskritt fil-formola ta’ komunikazzjoni bin-Nru. tal-approvazzjoni
            Identifikazzjoni tal-komponent(i) prinċipali:
            Komponent:
            Marka:
            Magħmul fi:
            nhar:
            Indirizz sħiħ u t-timbru tal-manifattur:
            Firma: (jekk jogħġbok speċifika l-kariga)
            (1) Ħassar fejn ma japplikax
         
      
      
         ANNESS VII
         MUDELL TAĊ-ĊERTIFIKAT TAL-INSTALLAZZJONI
         
            
         Test ta 'immaġni
         
            Jien hawn taħt iffirmat installatur professjonali, niċċertifika li l-installazzjoni tas-sistema ta’ allarm għall-vetturi deskritta hawn isfel saret minni skont l-istruzzjonijiet għall-immuntar fornuti mill-manifattur tas-sistema.
            Deskrizzjoni tal-vettura
            Għamla:
            Tip:
            Numru serjali:
            Numru tar-reġistrazzjoni:
            Deskrizzjoni tas-sistema tal-allarm/immobilizzatur tal-vettura (1)
            Għamla:
            Tip:
            Numru tal-approvazzjoni:
            Magħmul fi:
            nhar:
            Indirizz sħiħ u t-timbru tal-installatur:
            Firma: (jekk jogħġbok speċifika l-kariga)
            (1) Ħassar fejn ma japplikax.
         
      
      
         ANNESS VIII
         PARAGRAFI 7.2.11. U 19.
         Test tas-sistemi għall-protezzjoni tal-kompartiment tal-passiġġieri
         
            
      
      
         ANNESS IX
         KOMPATIBILITÀ ELETTROMANJETIKA
         
            Nota: Biex tiġi ttestjata l-kompatibilità elettromanjetika, għandu jintuża jew il-paragrafu 1. jew il-paragrafu 2., skont il-faċilitajiet għall-ittestjar.
         1.   METODU ISO
         Immunità kontra disturbi kondotti tul il-linji ta’ provvista
         Applika l-vibrazzjonijiet tat-test 1, 2, 3a, 3b, 4 u 5 skont l-Istandard Internazzjonali ISO ISO 7637-1:1990 għal-linji ta’ provvista kif ukoll għal kollegamenti oħra tal-VAS/AS li jistgħu jkunu mqabbda b’mod operattiv mal-linji ta’ provvista.
         VAS/AS meta mitfija
         Il-vibrazzjonijiet tat-test 1 sa 5 għandhom jiġu applikati b’livell ta’ severità III. L-istatus funzjonali meħtieġ għall-vibrazzjonijiet kollha tat-test applikati għandu jkun A.
         VAS/AS meta ssettjata
         Għandhom jiġu applikati l-vibrazzjonijiet tat-test 1 sa 5. L-istatus funzjonali meħtieġa għall-vibrazzjonijiet tat-test kollha applikati huma mogħtija fit-tabella 1.
         Tabella 1
         Severità/status funzjonali (għal-linji ta’ provvista)
         
                     Numru tal-vibrazzjoni tat-test
                  
                  
                     Livell tat-test
                  
                  
                     Status funzjonali
                  
               
                     1
                  
                  
                     III
                  
                  
                     C
                  
               
                     2
                  
                  
                     III
                  
                  
                     A
                  
               
                     3a
                  
                  
                     III
                  
                  
                     C
                  
               
                     3b
                  
                  
                     III
                  
                  
                     A
                  
               
                     4
                  
                  
                     III
                  
                  
                     B
                  
               
                     4
                  
                  
                     I
                  
                  
                     A
                  
               
                     5
                  
                  
                     III
                  
                  
                     A
                  
               Immunità kontra disturb imsieħeb fuq linji tas-sinjali
         Il-kondutturi li ma jkunux imqabbda ma’ linji ta’ provvista (eż. linji ta’ sinjali speċjali) għandhom jiġu ttestjati skont l-Istandard Internazzjonali ISO/DIS 7637:1993 parti 3. L-istatus funzjonali meħtieġa għall-vibrazzjonijiet tat-test kollha applikati huma mogħtija fit-tabella 2.
         Tabella 2
         Livell tat-test/status funzjonali (għal-linji tas-sinjali)
         
                     Numru tal-vibrazzjoni tat-test
                  
                  
                     Livell tat-test
                  
                  
                     Status funzjonali
                  
               
                     3a
                  
                  
                     III
                  
                  
                     C
                  
               
                     3b
                  
                  
                     III
                  
                  
                     A
                  
               Immunità kontra disturbi rradjati ta’ frekwenza għolja
         L-ittestjar tal-immunità ta’ VAS/AS ġewwa vettura jista’ jitwettaq skont il-preskrizzjonijiet fir-Regolament Nru. 10, serje tal-emendi 02 u l-metodi ta’ ttestjar deskritti fl-Anness VI għall-vetturi u fl-Anness IX għal unità teknika separata.
         Disturb elettriku minn skarigi elettrostatiċi
         L-immunità kontra d-disturbi tal-elettriku għandha tiġi ttestjata skont ir-Rapport Tekniku ISO/TR 10605-1993.
         Emissjoni rradjata
         It-testijiet għandhom jitwettqu skont il-preskrizzjonijiet tar-Regolament Nru. 10, serje tal-emendi 02 u skont il-metodi ta’ ttestjar deskritti fil-Annessi IV u V għall-vetturi jew fl-Annessi VII u VIII, għal unità teknika separata.
         2.   METODU IEC
         Kamp elettromanjetiku
         Il-VAS/AS għandha tiġi sottoposta għat-test bażiku. Hija għandha tiġi soġġetta għat-test tal-kamp elettromanjetiku deskritt fil-Pubblikazzjoni tal-IEC 839-1-3-1998 test A-13 b’medda ta’ frekwenzi minn 20 sa 1 000 MHz, u għal livell ta’ saħħa tal-kamp ta’ 30 V/m.
         Barra minn hekk, il-VAS/AS għandha tiġi soġġetta għat-testijiet tal-elettriku kondotti u konġunti temporanji (electrical transient conducted and coupled tests) deskritti fl-Istandard Internazzjonali ISO 7637 Parti 1:1990, 2:1990 u 3:1993, kif meħtieġ.
         Disturb elettriku minn skarigi elettrostatiċi
         Il-VAS/AS għandha tiġi sottoposta għat-test bażiku. Hija għandha tiġi soġġetta għal testijiet dwar l-immunità kontra l-iskarigi elettrostatiċi kif deskritt jew fl-EN 61000-4-2, jew fl-ISO/TR 10605-1993, skont l-għażla tal-manifattur.
         Emissjonijiet irradjati
         Il-VAS/AS għandha tiġi soġġetta għal testijiet dwar it-trażżin tal-interferenza mill-frekwenzi tar-radju skont it-testijiet preskritti fir-Regolament Nru. 10, serje tal-emendi 2 u skont il-metodi ta’ ttestjar deskritti fl-Annessi IV u V għall-vetturi u fl-Annessi VII u VIII għal unità teknika separata.
      
      
         ANNESS X
         SPEĊIFIKAZZJONIJIET GĦALL-ISWIĊĊIJIET MEKKANIĊI TAĊ-ĊAVETTA
         
                     1.
                  
                  
                     Iċ-ċilindru tal-iswiċċ taċ-ċavetta m’għandux joħroġ ’il barra b’aktar minn 1 mm mill-għata, u l-parti maħruġa ’l barra għandha tkun konika.
                  
               
                     2.
                  
                  
                     Il-ġonta bejn il-qalba taċ-ċilindru u l-kisja taċ-ċilindru għandha tkun kapaċi tiflaħ forza tat-tensjoni ta’ 600 N u torque ta’ 25 Nm.
                  
               
                     3.
                  
                  
                     L-iswiċċ taċ-ċavetta għandu jkun ipprovdut b’ostruzzjoni kontra t-titqib taċ-ċilindru.
                  
               
                     4.
                  
                  
                     Il-profil taċ-ċavetta għandu jkollu mill-anqas 1 000 permutazzjoni effettiva.
                  
               
                     5.
                  
                  
                     L-iswiċċ taċ-ċavetta m’għandux ikun jista’ jitħaddem b’ċavetta li tkun tvarja b’permutazzjoni waħda biss miċ-ċavetta li taqbel mal-iswiċċ taċ-ċavetta.
                  
               
                     6.
                  
                  
                     Il-fetħa prinċipali għal swiċċ estern taċ-ċavetta għandha tkun magħluqa b’xater jew protetta b’mod ieħor kontra d-dħul ta’ ħmieġ u/jew ilma.